open-index/open-wikipedia-markdown huggingface dataset:
楊啟彥

**楊啟彥**（）係香港政府前官員，做過九廣鐵路公司主席同行政總裁。香港出世。

## 學歷
楊啟彥中學喺拔萃男書院讀書，1957年參加會考，1959年中七畢業，攞到香港大學英皇愛德華七世獎學金入去香港大學歷史系，1962年畢業。

## 工作
### 政府工作
大學畢業之後，楊啟彥喺1962年入香港政府做嘢，前後做咗公務員超過30年。早期，佢做政務主任，1963年做助理華民政務司，之後曾經被調去多個唔同嘅職位，1971年升做高級政務主任，1973年升做首長級丙級政務官，1978年升做首長級乙級政務官。1991年，佢成為第一位華人庫務司，1993年又調任運輸司，直至到去1994年以司級政務官嘅身份退休。

#### 職銜
*1963年 助理華民政務司
*1965年 新界民政署行政助理
*1968年 社會福利署高級行政助理
*1970年 助理財政司
*1974年 助理經濟司
*1975年 教育司署助理署長
*1976年 助理財政司
*1980年 工商署
*1982年 副經濟司
*1986年 工業署署長
*1989年 教育統籌司
*1991年 庫務司
*1993年6月 運輸司

### 九廣鐵路主席
退休之後，楊啟彥曾經喺私人機構信和集團做嘢，1996年12月，政府委任楊啟彥做九廣鐵路公司主席同埋行政總裁，之後，俾傳媒揭發楊啟彥將九鐵公司變做「獨立王國」，加上揭發西鐵西門子事件，令到政府下決心整頓九鐵公司嘅管理同營運。2001年12月，政府委任田北辰做九廣鐵路公司主席，楊啟彥就繼續擔任行政總裁。田北辰同楊啟彥都係喺拔萃男書院畢業，田北辰係佢嘅師弟，喺記者會上，楊啟彥話田北辰係佢嘅好朋友，但係田北辰當住佢面回應：「希望你唔好介意，我哋唔係好好嘅朋友」，令到場面尷尬。田北辰亦都曾經喺立法會會議上，批評楊啟彥同其他九鐵管理層「有傲氣」。2003年，政府唔同楊啟彥續約，楊啟彥淨噃職業訓練局主席一項職務。

特首曾蔭權曾經講過楊啟彥喺任內，積極發展九鐵網絡，並且成功向世界各地嘅財團集資興建九鐵新支綫。

## 個人生活
### 健康問題
楊啟彥患有心臟病同腎病，2003年接受過俗稱「通波仔」嘅心臟手術，唔做九鐵之後身體狀況轉差，2006年初曾經去北京進行換腎手術，2006年9月中曾經喺瑪麗醫院深切治療部治療，並且向職訓局請病假。

楊啟彥最終喺香港時間2007年2月8號晚黑8點07分因肺炎引致嘅併發症喺香港瑪麗醫院過身，終年66歲。

### 屋企
楊啟彥老婆係劉詠霜，兩人有一仔一女，都已經大學畢業。

## 其他公職
*1984年 香港出口信用保險局總監
*1998年1月 香港職業訓練局主席

## 榮譽
*不列顛帝國司令勳章（CBE）
*1997年 香港運輸學會資深會員 
*1998年 香港管理專業協會會士
*2005年7月 金紫荊星章（GBS）
*太平紳士（JP）

## 參考資料
*換腎後出毛病 楊啟彥入院，《明報》，2005年9月29號
*九鐵猶如獨立王國，《大公報》，2006年3月13號
*老董逼走楊啟彥內幕，《壹周刊》622期，2002年2月7號
* 楊啟彥：田咎由自取，我絕對不是幕後黑手，《東方日報》，2006年3月13號
*前九鐵主席楊啟彥病逝，《明報》，2007年2月8號
*九鐵對楊啟彥楊啟彥逝世深表惋惜，《明報》，2007年2月8號
*楊啟彥病逝曾蔭權感惋惜，《明報》，2007年2月8號
*楊啟彥晚上病逝，終年66歲，《商業電台》，2007年2月8號
*曾蔭權讚楊啟彥全力服務香港，《商業電台》，2007年2月8號
*九鐵讚揚楊啟彥擴鐵路網絡，《商業電台》，2007年2月8號
*楊啟彥病逝，《大公報》，2007年2月9號
*田北辰深切慰問楊啟彥家人，《商業電台》，2007年2月9號

## 出面網頁

* 

類:前香港立法局議員
科莫多巨蜥

**科莫多巨蜥**（英文：**Komodo Dragon**；學名：***Varanus komodoensis***；又叫**科摩多巨蜥**或者**科摩多龍**）係世界上最大隻嘅蜥蜴，科莫多龍屬於巨蜥科（*Varanidae*），喺印尼好多島上面住。

## 分佈
據估計，而家仲有 6000 條科莫多龍，集中響印尼小巽他群島（Kepulauan Sunda Kecil），包括科莫多島（Komodo）有大約 1700 條、林卡島（Rincah; Rinca）有 1300 條、莫堂島（Gili Motang）有 100 條、佛羅雷斯島（Flores）可能有2000條。

## 外形
平均長度 2 至 3 公尺。喺野生環境，成年嘅大科莫多龍普遍重約 70 公斤，獵獲嘅樣本往往重要重些少。證實到最大嘅樣本係 3.13 公尺長，166 公斤重（計埋未消化嘅食物）。

薩氏巨蜥（*Varanus salvadorii*，又叫鱷魚巨蜥）比科莫多龍更長，但係比較瘦，冇咁重。

## 生活習性
科莫多龍係肉食性嘅，獵食生嘅獵物。佢哋會靜雞雞走近獵物，然後突襲，短跑幾步時速可以有成20公里。科莫多龍食獵物嘅腐肉。論智慧、社會性、個性、學習能力等，都足以同其他頂尖哺乳動物（好似獅子）有得比。

科莫多龍嘅獵食範圍好闊，野豬、山羊、鹿同水牛都啱。喺野生環境度，科莫多龍會甚至獵食後生嘅同類。偶然會獵食人同人嘅屍體。從發現到而家，已經有 12 個人以上俾科莫多龍咬死，不過，據報亦有患上敗血症唔死得嘅。 

科莫多龍會喺5至8月交配，9月生蛋。乸會將蛋生喺地底或樹窿嚟保護佢哋。一竇平均有 20 隻，孵化期係 7 個月。但係，人工孵化嘅科莫多龍，一般唔識自衛，多數會死。頭幾年，BB 科莫多龍一般會住喺樹上，喺樹上生存機會好啲。大概 5 年就成熟，會生到 2 公尺咁長，最多有 30 年命。

## 研究史
歐洲人喺1910年第一次發現佢哋。1912年後，爪哇島茂物（Bogor）嘅動物學博物館主館 Peteruwens，出版一份該主題嘅報告，令世人知得多一啲。1980年，科莫多國家公園成立，幫手保護科莫多龍嘅族群。即使今時今日，啲報紙雜誌重經常用「食人獸」，「殘酷」呢字眼嚟形容佢哋。

香港無綫電視派藝員同攝製隊，去科莫多島搵科莫多龍。節目叫「極地歷險系列之勇闖恐龍島、帛琉獵奇」。節目入面，三位主持林峯、鄧健泓同趙翠儀長途跋涉去到「恐龍島」。無綫成為亞洲第一間喺嗰個島拍嘢嘅電視台。由於科莫多島與世隔絕，隊人只係住喺由木柱撐起嘅棚屋。夜晚，科莫多龍不時爬近棚屋，棚屋採用離地設計令科莫多龍上唔到去。據村民所講，科莫多龍絕少襲擊當地人，幾日嚟，攝製隊近距離睇科莫多龍嘅擸食，重俾科莫多龍追。

## 睇埋

* 科莫多國家公園
* 古巨蜥
* 西方龍
* 神秘動物學

## 參考、拎
* 科莫多龍 Claudio Ciofi，《科學美國人》 （1999年3月） 
* 林地公園動物園  
* 科莫多龍總部 網站目錄  
* 巨蜥毒液發現
犀鳥

**犀鳥**（**Bucerotidae**）係一種既珍貴外型又靚嘅大雀，嘴嘅長度佔咗身長嘅 1/3 到一半，響犀鳥嘅頭上生有一個銅盔狀嘅突起，叫做**盔突**，形狀就好似犀牛角咁，因而得名犀鳥。分類上同戴勝，啄木鳥有親緣關係。

## 分佈
一般分布於非洲（撒哈拉沙漠以南）經東南亞去到菲律賓同索羅門群島。全世界有 57 種，當非洲有 9 種。中國的犀鳥有 4 種，大多集中生活響雲南西南部如勐臘縣，金平縣，以及廣西南部，分別係白喉犀鳥，棕頸犀鳥，冠斑犀鳥，雙角犀鳥，4 種均為中國國家二級受保護動物。

## 生活習性
佢哋身型雖然大份，但可以棲息在密林深處的參天巨樹（例如熱帶雨林茂密嘅樹上面）。拍翼聲好大，而且仲會不斷發出喇叭咁嘅共鳴聲。

犀鳥係實行一夫一妻制，響繁殖季節多成對活動，而在非繁殖季節則大群活動。每年夏天，成對嘅犀鳥，會選擇高大樹幹裏面嘅窿築巢產卵。產完卵之後佢哋就用雀屎室住洞口，只留低一個可以畀雀公伸嘴尖入去嘅細窿，保護雀蛋之餘，雌雀可以安心孵化犀鳥仔。而犀鳥公就負責為老婆同鳥仔不斷咁提供充足嘅食物，保證雌鳥得到足夠嘅營養，同滿足犀鳥仔生長發育嘅需要。

## 食啲乜
犀鳥係雜食性動物，一啲體型較細隻嘅非洲犀鳥會以昆蟲為食，而亞洲犀鳥就以果實（特別係無花果為主）。當啲樹木結果嗰時，佢哋就會聯群結隊，同其他雀、馬騮、松鼠呢啲動物一齊響樹頂上面食餐飽。

此外，犀鳥亦會捕獵各類小動物為副食，同時亦會食細小雀鳥嘅幼鳥同鳥蛋。例如飛行能力較弱金絲雀同蝙蝠，都可以喺飛行時被犀鳥捕食。犀鳥嘅食物仲包括一啲響樹上活動嘅蜥蜴，蛇，青蛙，老鼠同大型昆蟲。有啲品種犀鳥會突然飛落森林地下，捕捉蝸牛同無脊椎動物。

響食嘢時，犀鳥會將食物含響咀邊，然後拋高送入張開嘅喉嚨，把食物成個吞落肚。

## 繁殖動向
幾千年前嘅香港，曾經係熱帶雨林，可能亦係犀鳥嘅分佈地。

現時響香港公園、九龍公園、海洋公園、香港動植物公園都有養犀鳥。分別養緊長冠犀鳥、雙角犀鳥、馬來犀鳥、冠斑犀鳥、紅喙犀鳥、黃盔犀鳥等。

## 睇埋
* 國家二級受保護動物
非洲象

**非洲象**係象科一個屬，喺1825年由佐治居維葉男爵命名。係目前世界上最大隻嘅陸上哺乳動物，成年非洲象公高過 3.5 米，最高去到 4.1 米。體重約莫 4 至 5 噸，最重記錄有話 10 噸。佢哋有好長嘅牙，叫象牙，最高記錄有成 102.7 千克重。由於佢嘅臼齒有菱形齒冠，非洲象嘅屬名「Loxodonta」，就係由「菱形」（losange）呢個字變出嚟。

## 物種
**Loxodonta adaurora*，已絕種，演化成而家嘅非洲象。
*草原象（*Loxodonta africana africana*）：又叫**草原象**，體型較大，毛色為灰色，後尾枕（臀）與前肩一樣咁高，象牙好長，而向上彎。
*圓耳象（*Loxodonta africana cyclotis*）：又叫**森林象**。大約4 噸重，象牙又短又細，幾乎向下直伸，而象牙嘅質地又實又重。頭部較低，背脊唔係太凹，耳仔幾乎係圓形。

有人主張非洲象可再分多一個亞種：南非象（*Loxodonta africana oxyotis*）。

## 食嘢
非洲象係一種巨型嘅植物消耗者，草、葉、蘆葦、種子、豆莢、生果、根莖、樹皮都係佢嘅餐單。一隻非洲象每日至少食六餐，每次食大約200公斤左右，同埋飲80至100公升水。若果喺動物園養嘅話，因為飼料裏面已加有蘿蔔、生果或蔬菜，所以每日食量好少超過 200 公斤。

## 歷史文化

人一路認為非洲象係馴服唔到。其實喺公元前二世紀嘅埃及托勒密時期，布匿克人時期、羅馬時期、以及而家非洲嘅阿比西尼亞（Abyssinie），都有象馴化過。非洲象係可以完全馴服嘅，尤其是象仔。就算成年野生象訓練佢哋同研究人員或好奇嘅遊客接近。象識得點分辨偷獵者同殺手。非洲象可以接受訓練。19世紀尾，比利時嘅利奧普二世（Leopold II），喺今日非洲嘅薩伊（Zaire）訓練象成役畜，非常之勤力，會主動趕獅子，就好似亞洲象趕老虎咁。如果話非洲象唔太聰明，亦都只係同亞洲象比。

## 保育
第一隻到美國境內（紐約）嘅非洲象係喺1804年。

## 相簿

Image:African_Elephant.jpg|南非Addo大象公園嘅非洲象
Image:Loxodontacyclotis.jpg|圓耳象


## 參考

## 睇埋

*南非哺乳動物
*象
Wikinomics (書)

:*呢篇文係講一本關於 *'Wikinomics: How Mass Collaboration Changes Everything** 嘅書。如果你搵緊其他 wikinomics ，可以去 [[wikinomics]]。

**Wikinomics: How Mass Collaboration Changes Everything**（「維基經濟學：大形合作點改變所有嘢」 ）[[2006年]][[12月]]出版，由 Don Tapscott 同 Anthony D. Williams 一齊寫嘅。探討二十世紀一啲公司點樣利用**大形合作（Mass Collaboration）**同**開放原始碼（Open Source）**技術而成功，即係好似 [[wiki]] 咁。而呢種 **Mass Collaboration** 嘅經濟方式，又似乎變咗而家嘅商業趨勢，呢種由用家主導返公司嘅發展方式，同以前由一間公司主導嘅發展，發展可以話完全相反，由用家通過各種免費嘅工具，即係所謂 Outsourcing（[[外判]]），又或者叫 Crowdsourcing 嘅技術，去等所有人都可以參與改善同解決問題。

除咗 [[wiki]]，書入面重有探討其他好似 MySpace、YouTube、Second Life 呢啲 **Mass Collaboration*' 例子。

== 註解 ==
<div style="font-size: 85%">
</div>

== 相關 ==
* [[Crowdsourcing]]


== 連出去 ==
* [http://www.usatoday.com/tech/columnist/kevinmaney/2006-12-26-wikinomics_x.htm *Mass collaboration could change way companies operate*], article in *USA Today''
* Don Tapscott Presentation
九龍公園

**九龍公園**（）位於香港九龍尖沙咀，係九龍第二大公園，僅次於摩士公園，佔地十三公頃四七，由康樂及文化事務署管理，入場唔使錢。行政上歸油尖旺區。設施有公園、硬地球場、手球場、緩跑徑、健身徑、露天劇場。以及七人足球場暨手球場。

## 史
九龍公園前身係威菲路軍營，1967年，駐港英軍停止使用呢個軍營之後，市政局於1970年2月喺原來嘅地址改建成公園，佔地11.79公頃，並喺1970年6月24號，第24任香港總督戴麟趾爵士主持揭幕。公園曾經喺1980年代初由前英皇御准香港賽馬會耗資達3億港元進行重建工程，並喺1989年2月完成擴建，面積擴展至13.3公頃，新增咗室內游泳池同室內運動場設施。另外，兒童歷奇樂園仍然有當年軍營炮台嘅遺跡。

## 環境
九龍公園響正九龍半島市中心，一大片綠林畀高樓大廈圍住，唔單止為市區帶來綠色環境，重吸引到好多唔同雀響處棲息。除咗樹之外，九龍公園重有唔少噴水池、一個1980年代起嘅鳥湖同埋一個中式庭院。

## 設施
* 室內游泳池（入場費：成人HK$19，3至13歲小童、60歲或以上長者、全日制學生、殘疾人士同一個陪同嘅人HK$9，3歲以下幼童免費）
* 室內運動場
* 迷宮花園
* 觀鳥園
* 香港文物探知館
* 小型足球場
* 健身徑
* 兒童遊樂場
* 歷奇樂園
* 雕塑廊同雕塑園
* 瑰麗花園
* 中國花園
* 天台花園
* 廣場
* 長廊
* 瞭望台
* 保育園地
* 鳥湖
* 百鳥苑

## 交通
* 港鐵：可以由佐敦站A2出口行去，或者尖沙咀站A1出口行去
* 巴士
** 九巴：1、1A、2、6、7、9、13X、26、35A、41A、63X、81C、87D、98D、203C、208、219X、234X、271、280X、281A、296D
** 城巴：A21
* 綠色專線小巴：
** 6、6A
* 天星小輪：尖沙嘴碼頭落船之後，沿廣東道入海防道，行10分鐘到。

## 相

File:HK_KlnPark_HongKongHeritageDiscoveryCentre.JPG|香港文物探知館
File:HK_KowloonParkSwimmingPool_Entrance.JPG|九龍公園游泳池入口
File:KowloonParkSwimmingPool 20070525.jpg|九龍公園戶外游泳池
File:HK_KowloonParkSportsCentre_Entrance.JPG|九龍公園體育館入口
File:Kowloon Park Pool Pavilion 2010.jpg|thumb|right|200px|湖心亭
File:Kowloon Park HK.JPG|200px|水景花園
File:Kowloon Park643.jpg|200px|中國式花園
File:HK_KowloonPark_Garden_of_Life.JPG|「生命·愛」花園
File:HK_KowloonPark_MazeGarden.JPG|迷宮花園
File:KowloonPark 20070525.jpg|鳥湖
File:HK_KowloonPark_ColourGarden.JPG|瑰麗花園
File:Kowloon Park eastern entrance walkway to pool 2.JPG|露天廣場
File:HK_KowloonPark_Loggia.JPG|有蓋長廊


## 參考

## 出面網頁

*
屯門公園

**屯門公園**（英文），原本叫**屯門市鎮公園**，香港大公園之一，係新界第一個有多種康樂設施嘅大公園。佢喺屯門市中心，屯門鄉事會路邊，地約莫十二公頃半，屯門區佢最大，區域市政局起嘅。而家由康樂及文化事務署管。公園隔籬有屯門大會堂、屯門公共圖書館同埋西鐵綫屯門站。

園內設施有公園、排球場、羽毛球場、單車徑、單車場、露天劇場、模型船池。

## 歷史
屯門公園起喺填海區上，分兩期；第一期喺1985年8月29號開，而第二期就喺1991年1月2號開。

自2000年代開始，屯門公園就長期出現非法賣唱問題，對公園使用者構成滋擾，當局一路都無妥善處理，結果喺2019年7月同2019年9月先後發起過兩次遊行抗議。

## 設施
*過2000樖喬木同10萬樖灌木，大概有200種
*滾軸溜冰場 — 公園南入口側邊
*單車徑 — 河畔走廊
*人工湖 — 約莫1公頃大細。以前有水上單車租。
*人工瀑布 — 全長160米，上面起咗兩條橋。
*模型船池 — 人工湖旁邊。
*爬蟲館
露天劇場
*細路哥遊樂場
*多用途球場

## 開放時間
一日開放24個鐘，除咗爬蟲館

## 噪音

## 交通

*港鐵
**：屯門站（B出口）
**
***市中心站：505、507、614、614P、751
***屯門站：505、507、751
****[[港鐵巴士]]**：K51、K52、K53、K58、506
***[[九巴]]**：
**北區：261
**沙田：263
**荃灣、葵青區：**60M**
**西九龍：**52X**、**60X**、260X
**東九龍：61X、**62X（繁忙時間）**259D（非繁忙時間）
**香港島：960、961
***[[龍運巴士]]**：**E33**、R33、A33X
***[[香港公共小巴|小巴]]**：40、**42**、43、43A、43B、43C、44、44A、44B、**45**、**46**、**46A、46X**

## 出面網頁
*康樂及文化事務署 - 屯門公園
恆河鱷

**恆河鱷**，又名**食魚鱷**。係一種身體修長、體色為橄欖綠色嘅鱷魚品種。亦係食魚鱷科中唯一現生種類。由於佢個咀似個缽，印度當地話稱缽為「ghara」，所以當地人稱佢為「gharial」，意為「有缽嘅」。英文裏面「gavial」係「gharial」嘅誤記。

## 生理特徵
恆河鱷有長而窄嘅顎，可以有成 100 隻牙，重多過其他鱷魚，用嚟幫佢哋捉魚。大隻鱷公嘅吻部開端有一個肉質嘅圓形突起，但功能上暫時重未清楚。

## 分布
恆河鱷係一種淡水鱷魚，主要分布響印度河，恆河，馬哈拉迪河同布拉瑪普特拉河呢 4 條河，以前響孟加拉都有，但而家已經冇晒。

## 生活習性
恆河鱷鍾意住響水流又急又深，水質較為好嘅河裏面。喺所有鱷魚中，恆河鱷留響水中時間最長（1 個鐘頭以上），因此爬上陸地後，無辦法似其他鱷魚噉用四肢平穩爬行。雖然恆河鱷係世界上最長嘅鱷魚之一，但未傳出食人事件。

## 繁殖動向
每年3-4月生蛋，響河岸沙地掘窿築巢。每次生30至50隻蛋（聽講更有90隻蛋記錄）。而所生嘅蛋亦係所有鱷魚當中最大嘅。

雌鱷守住鱷魚巢，會有少少攻擊性，係一種警戒心非常強嘅鱷魚。同其他鱷魚唔同，佢個口無咁大，載唔到鱷魚仔，所以孵出鱷魚仔後，雌鱷會引導鱷魚仔落水邊。大約8~12歲時先到性成熟期，嗰時身長已超過3米。

## 保育現狀
佢同其他鱷魚一樣，因為身上嘅皮係製造皮件嘅原料而遭到捕殺，數量急劇減少。尼泊爾同印度近年嚟推動保育有關鱷魚嘅計劃，現已重新建立恆河鱷嘅族群數目。

## 相似種
* 馬來長吻鱷

## 相簿

## 資料來源
* 《自然珍藏系列：兩生爬行類圖鑑》ISBN 957-469-519-0
* 《牛頓雜誌》第238期，2003年6月號

## 參考
* http://reptilis.net/crocodylia/gavies/gavialidae.html a less formal article, great photos
* http://www.vic.com/nepal/images/gharial.html photo of a large specimen in the wild
* http://www.flmnh.ufl.edu/cnhc/!ggan1.htm teeth and feeding
* http://www.whozoo.org/students/lydia/gharials.htm excellent photos from Fort Worth Zoo
* http://www.oneworldmagazine.org/tales/crocs/gharial.html a charming folk tale
* http://www.scz.org/animals/g/gharial.html species summary from Sedgwick County Zoo
* http://www.itis.usda.gov ITIS Taxonomic Serial No.: 202217
普通話

（普通話拼音：pǔ tōng huà; 粵拼: pou2 tung1 waa6*2），畀定义為「以北京語音為標準音，以北方嘢為基礎方言，以典範嘅現代白話文著作為文法規範嘅現代漢民族共同語」，係中華人民共和國法定嘅「國家通用語言」。「普通話」嘅「普通」二字係「普遍、共通」嘅意思。

1923年，中華民國教育部國語統一意籌備會第五次會議，決定基於現代中國北方國語嘅白話文文法同北京話語音，制定標準化嘅中文，稱為中華民國國語。1932年，經中華民國教育部頒佈《國音常用字彙》之後，畀採納為中國嘅官方語言。作為聯合國嘅六種官方工作語言之一，成為國際人士學習中文嘅主要參照。

中華人民共和國成立後，為兼顧語言使用嘅實際需要，1955年全國文字改革會議上將「國語」呢一稱呼廢除，並改稱為「普通話」。2000年10月31日通過嘅《中華人民共和國國家通用語言文字法》，將普通話規定為國家通用語言。

當前「國語」一詞於中國大陸雖遍應用於民間同影視娛樂行業用嚟代指普通話，但中國並冇規定任何官方語言，且強調普通話為「國家通用語言」而唔係「國語」。

## 註


## 睇埋
*標準官話
*普通話拼音
*兩文三語
粗口

**粗口**（），有時又叫做**語言暴力**、**粗言穢語**，或者係某啲人好激氣、好燥、睇唔開，甚至小問題變唔好嘅大刺激搞到自己乜都冇晒嗰陣，發洩情緒講嘅嘢。

喺社會語言學角度，粗口係一種世界文化嘅社會現象，喺世界上唔同文化嘅社會交際之中，粗口都係一樣好普遍嘅嘢。粗口同交際環境、心境狀態、品行質素有關，每個地方講嘅粗口內容，又會反映當地次文化又叫做地痞話言。

喺心理學角度，講粗口除咗對人哋表達自己嬲之外，講粗口係一種心理攻擊行為，即係用語言去攻擊人嚟發洩自己，可以係唔使郁手打人嘅情況之下攻擊人，避免自己心理壓力爆煲。喺一定程度上係本能反應。

## 詈語同穢語
粗口有分兩種，一種叫「詈語」，喺一個人好激氣、好嬲嗰陣，就會講啲嘢出嚟鬧人，呢種就叫「詈語」，唔同民族文化背景，鬧人講嘅嘢都會唔同。
 
另一種粗口係一種無意識咁講，個人又唔係話好嬲好激氣，又唔係鬧人，但係就講句嘢入面夾幾句粗口，只係好似習慣咁順口就講，呢種叫做「穢語」。對住習慣講粗口嘅人，會話佢哋係**爛口**。
 
## 主要粗口單字

 	
* 屌(diu2)(扚)解作：男性陰莖(名詞)/性行為將男性生殖器插入女性器官嘅動作(及物動詞)
:例(名詞)：(唔用於句子)
:例(及物動詞)：屌你老母。同你老母發生性行為(有辱人至親嘅意思)(非常俗)
* 㞓(hai1)或屄，常用字為閪，解作：女性性器官(陰唇)(名詞)/形容人樣貌唔好(形容詞)/女性(貶義詞)
:例(眨義詞)：臭㞓(指人陰部發臭，帶指女性濫交發姣嘅意思)
:例(名詞)：屌你個**㞓**(指同你發生性行為)(有性侵犯意思)
:例(形容詞)：㞓面(指人樣衰或黑面(板面)(人心情唔好))
*㞗(gau1)解作：男性性生殖器(陰莖連陰囊)(名詞)/過度瘋癲(形容詞)
:例(名詞)：你條/碌㞗(句子入面意於陰莖)
:例(形容詞)：你個朋友好㞗(帶友善語氣：指你個朋友過度瘋癲/興奮/活躍)(帶唔友善語氣：指你個朋友白痴/蠢/智障)
*𡳞(lan2)，常用字為撚，解作：男性性生殖器(陰莖)(名詞)/
:例：你乜撚嘢啊？
*柒(cat6)解作：你好樣衰。你好白痴。
:例(名詞)：柒頭。
:例(形容詞)：柒吓柒吓。

## 粗口種類
### 咒死咒災類
命就得一條，所以咒人死就最毒，就算唔死，生勾勾但無運行都好大鑊。所以好多文化之中都有咒人死咒人衰嘅粗口，例如粵語話人「死仔」、「死仆街」，「仆街」即係話人行步路都仆低，咒人黑仔，再衰啲就話人「仆街死」，即係仆親都唔夠，重要仆死喺路邊都冇人收屍。再惡毒啲又會話人冚家剷，即係咒人全家死晒。英文因為受耶教影響，佢哋咒人死咒人衰都交畀神去做，例如話「God damn it!」即係話神會玩死你，喺西洋社會嚟講都好毒。
 	
### 性行為類
屌：將男性生殖器官插入女性生殖器官中，亦叫做「屌㞓」。

### 貶低人格類
成碌𡳞咁，形容人哋係𡳞，帶有貶意。

### 動物類
老虎係百獸之中算得上係凶殘，所以如果用粗口要加強本身嘅語氣，可以講「屌你老虎」。呢句完全可以帶出凶狠嘅意思，打交時一句「屌你老虎啊」，人哋隨時未打都已經驚咗。所以呢句除咗加強語氣，重可以強調自己有幾凶狠。

## 粗口手勢
例子：「凸」即係用中指對住人，喺香港一般被理解為「屌你」。

## 參考
* 《民俗文化中的語言奇趣》 沈錫倫者 ISBN 9570516984 (802)
	 
## 相關
*廣東話粗口
*普通話粗口
*英文粗口
黃家強

**黃家強**（，，）係香港搖滾樂隊Beyond嘅低音結他手，亦係過咗身嘅樂隊主音歌手同結他手黃家駒嘅細佬。

## 屋企
黄家強祖籍廣東台山。1964年喺香港出世，係黃家駒細佬。

作為屋企嘅孻仔，黃家強細過嗰陣都好任性，係屋企嘅霸王仔，但係黃家駒仍然好惜佢。大個咗之後黃家強係個細心嘅人，黃貫中同埋葉世榮都話，佢哋兩個嘅性格都比較粗枝大葉，黃家強令Beyond一齊做歌嗰陣，留意到好多睇漏眼嘅嘢。

黃家強老婆係日本人，佢哋有兩個仔。

## 事業
黃家強好多年前同過梁翹柏一齊夾樂隊，1983年尾因為李榮潮離開Beyond而加入。響1988年Beyond《現代舞台》哩隻碟開始有唱歌，佢唱嘅《冷雨夜》係佢響Beyond嗰陣最多人識嘅歌。

1993年6月，Beyond嘅主音歌手黃家駒響日本意外過身，無咗阿哥對黃家強嘅打擊好大。1994年，樂隊出咗《二樓後座》哩隻碟，黃家強亦都響呢個時候開始，同埋主音結他手黃貫中一齊撐起Beyond樂隊主音歌手嘅擔子，發表嘅歌亦都較黃家駒響度嗰陣多。

1999年尾，Beyond宣佈成員分開發展，黃家強開始自己搵食。2002年同埋幾個後生嘅樂手夾左Picasso Horses哩隊樂隊，簽埋香港嘅環球唱片出自己的碟，而且重提拔新樂隊。

黃家強耐唔耐都會寫吓歌畀其他歌手，合作過嘅歌手包括古巨基、陳奕迅、李蕙敏、陳小春、王菲等。

## 出過嘅碟
* 《Be Right Back》（2002年）
* 《叱咤903組Band時間家強第一GIG（新曲+Live）》（2003年）
* 《畢家索的馬》（2004年）
* 《她他》（2007年）
* 《弦續—別了家駒十五載》（2008年）

## 拍過嘅電視劇
* 《淘氣雙子星》（1989年）

## 做過嘅戲
* 《禿鷹特警隊》（電視電影）（1988年）
* 《敵對》（2000年）
* 《陰陽愛》（電影配樂）（2000年）
* 《墨斗先生》（2004年）

## 做過嘅廣播劇
* 香港商業電台《落入凡間的天使5》（2002年）

## 攞過嘅獎
* 國際唱片業協會（香港會）「IFPI 2002年度香港唱片銷量大獎－最暢銷本地男新人」（專輯：《Be Right Back》）
* 《南方都市報》及中國廣東電台「第五屆華語音樂大獎－最佳搖滾藝人」獎（2005年）

## 出面網頁
*黃家強官方網站
*黃家強環球唱片網站
*Beyond Music
黃家駒

**黃家駒**（，，）係香港搖滾樂隊Beyond嘅主音同埋結他手，亦係樂隊低音結他手黃家強嘅二哥。中五畢業之後，曾經做過辦公室助理、五金行業、冷氣行業、水電工程行業、電視台佈景員等等，甚至入過樂隊鼓手葉世榮做嗰間公司度做保險經紀。

## 屋企
廣東台山人，1962年香港出世，佢係黃家強二哥。

## 事業
黃家駒讀初中嗰陣因為朋友嘅影響鍾意咗西歐流行音樂，15 歲嗰陣重係屋企附近後巷搵到支壞嘅結他，原本諗住畀個識玩結他嘅朋友，但嗰位朋友話支結他太殘唔要，結果黃家駒拎返屋企自己整（另有講法指係佢 17 歲嗰陣因為隔離屋搬走留低咗支結他），令佢同呢種樂器結下不解之緣。1980年代初，黃家駒由琴行老闆介紹識咗葉世榮，發覺大家咁啱都鍾意一樣嘅音樂，於是同埋兩個朋友鄧煒謙（又叫鄔林，英文名 William），重有李榮潮一起夾樂隊，呢個就係 Beyond 嘅雛型。1983年 Beyond 正式組成，經過幾次成員變動，期間低音結他手黃家強，同埋主音結他手黃貫中先後加入，開咗「永遠等待音樂會」同埋出咗盒帶《再見理想》之後，終於有經理人睇得起佢哋而入咗樂壇。

Beyond 頭十年發表嘅歌，大部分都係黃家駒寫同埋唱嘅。除了經樂隊發表歌曲，黃家駒都會寫吓歌畀其他歌手，曾經唱過佢寫嘅歌嘅歌手包括許冠傑、譚詠麟、麥潔文、王靖雯（王菲）、蔡興麟等。

1993年6月24號凌晨大概1點15分，樂隊喺日本東京富士電視台錄影遊戲節目《Utchan Nanchan嘅想做乜嘢就做乜嘢》嗰陣出意外，黃家駒被台上嘅水漬跣倒，喺大約3米高嘅台跌咗落地，左邊額頭首先落地，重傷暈咗，入咗醫院6日之後響當地時間下晝4點15分過身。7月2號晚，遺體運返香港。4號下晝喺香港殯儀館設靈，同日夜晚，商業電台搞咗個悼念音樂會，全場坐滿2,600人，好多人都泣不成聲。5號中午大殮，當靈車駛出殯儀館時，街道兩邊幾千個歌迷衝出馬路，圍住架靈車，要差人維持秩序分隔，之後佢嘅靈柩喺大概500個歌迷目送下，葬咗喺將軍澳華人永遠墳場，另外九龍塘省善真堂都安咗佢個靈位，直到而家仍然成日有歌迷過去拜佢。

## 紀念
Beyond 其他成員都繼承咗佢嘅遺志，用樂隊嘅名出咗好多隻碟，直到2005年先至正式宣佈解散。黃家駒對香港樂壇嘅貢獻已經得到大眾嘅認同，香港郵政喺2005年11月8號出嘅「香港流行歌星」郵品系列裏面，黃家駒係其中一個獲致敬出郵票嘅歌手。

## 出過嘅碟
黃家駒唱嘅歌全部都用Beyond嘅名出。佢最後做同埋寫嘅歌，收錄咗喺粵語碟《樂與怒》同國語碟《海闊天空》。

## 拍過嘅電視劇
*香港電台《暴風少年》嘅「黑仔強」（1987年）

## 做過嘅戲
*《靚妹正傳》（1987年）
*《戀愛季節》（1987年）
*《黑色迷牆》（1989年）
*《吉星拱照》（1990年）
*《開心鬼救開心鬼》（1990年）
*《忍者龜》（配音）（1990年）
*《忍者龜II》（配音）（1991年）
*《Beyond日記之莫欺少年窮》（1991年）
*《豪門夜宴》（1991年）
*《籠民》（1992年）

## 攞過嘅獎
* 香港新城電台「1992年度勁爆作曲人」（得獎作品：《長城》）
* 香港電台「無休止符紀念獎」（1993年度）
* 無綫電視「1993年度十大勁歌金曲──榮譽大獎」
* 香港商業電台「叱咤殿堂十大至尊作曲人」（1997年度）

## 名言
*香港沒有樂壇 只有娛樂圈
生命不在乎得到什麼，只在乎做過什麼。

## 出面網頁
*Beyond Music
* 【爲Beyond乾杯,爲家駒乾杯】--Beyond rare music 

類:Beyond
類:香港男歌手
類:香港唱作人
類:香港結他手
類:祖籍台山
家駒
藍戰士

**藍戰士 **，英文名叫****，係1980年代尾活躍香港嘅流行樂隊，喺1987年成立。樂隊嘅成員全部都係好有經驗嘅樂師，但最為人熟悉嘅都係，各成員嗰頭又長又鬈嘅頭髮，同埋前衛嘅打扮。歌曲方面，有啲歌係佢地自己寫，但係都有啲係改編外國歌，再填過粵語歌詞。樂隊喺1990年解散，之後喺2004年重組過，仲加入咗新成員。

## 成員
*黃良昇（鍵琴手及主音歌手，創隊成員）
*蘇德華（主音結他手，創隊成員）
*單立文（低音結他手，創隊成員，90年代解散嗰陣走咗）
*鄧祖德（結他手，低音結他手，2004年重組嗰陣加入）
*霍兆強（鼓手，2004年重組嗰陣加入）

## 發展歷程
Blue Jeans嘅前身係Chyna樂隊，八十年代中Chyna解散後，每個成員專注做幕後音樂工作，直到1987年，當中三位成員黃良昇、蘇德華、單立文因參加第三屆「亞太流行歌曲創作大賽香港區決賽」（CASH流行曲創作大賽嘅前身）而重組，仲改咗名做Blue Jeans，結果樂隊憑住參賽歌《豈有此理》攞到冠軍，嗰年簽埋 Sony 唱片公司入樂壇。

樂隊成立初時只係有英文名“Blue Jeans”，直到1988年5月樂隊出咗第一隻大碟嗰陣，先至有中文名「藍戰士」。

之後Blue Jeans除咗用樂隊名出咗好多隻碟之外，亦都有同其他歌手同樂隊合作。例如同林憶蓮、林志美、許冠傑合唱；同太極、Beyond、達明一派、Raidas等樂隊合唱《勁Band Super Jam》哩首歌。成員仲拍埋戲、做埋電影配樂。

樂隊喺1990年4月出咗同名嘅大碟《Blue Jeans》之後，三位成員就分開，黃良昇轉咗行做保險，蘇德華、單立文就做返幕後音樂工作，直到2004年樂隊重組。因為單立文另外有嘢做，唔能夠參與嗰次嘅重組，所以由太極樂隊嘅前經理人鄧祖德替，而前民間傳期成員霍兆強做鼓手，出咗《放眼》哩隻碟。

## 出過嘅碟
*《Blue Jeans》(EP)（1987年12月）
*《藍戰士》（1988年5月）
*《永遠是你好友》（1989年2月）
*《Blue Jeans》(EP)（1989年）
*《Blue Jeans》(EP)（1989年）
*《Blue Jeans》(也許明日再遇上)（1990年4月）
*《Blue Jeans 白金珍藏版》（1990年）
*《放眼》（2004年9月）

## 做過嘅戲
*《金裝大酒店》（1988年）

## 有關嘅網頁
*
LMF

**LMF**（［縮略自：**Lazy Mutha Fucka**］），中文：**大懶堂**，係香港一隊Nu Metal、Hip-hop樂隊，1999年成立。歌詞內容主要圍繞係政治、社會現象等題材，有一定嘅程度嘅時事涉獵同埋探討，有別於其他香港主流樂隊。

早期只不過係一班獨立樂隊喺 Dark Entry 音樂會尾聲嘅時候以大雜燴形式出現。直到1999年以**Anodize**、**Screw**同埋**N.T.**三隊獨立樂隊為骨幹（不過到咗後期，原本屬於N.T.嘅 MC 仁 同其他成員意見唔啱，最後只剩番 MC 仁留喺LMF；其他成員就同個別樂隊另外夾咗隊「Family」）加上喺本地Hip-hop界好出名嘅DJ Tommy(張天誌) 加入咗，變成而家人所共知嘅LMF。

不過由於LFM嘅作品屬於非主流音樂，因此好難係各電台派台，只能係網上發表或者演唱會亮相。

## 簡介
自從1999年出咗第一隻EP之後，因為歌詞裏面有唔少粗口，佢哋嘅歌即刻引起社會好大嘅爭議。但係佢哋同唔少專門研究社會問題同埋流行文化嘅學者同人都認為，嗰個係時下後生仔嘅文化同態度，同埋對現實社會嘅不滿。後來佢哋慢慢畀社會接受，重入埋主流樂壇。佢哋喺2001年做過生力啤嘅代言人，而且拍咗好多輯廣告。之但係商業化咗嘅LMF令佢哋嘅支持下降，同一時間亦不斷受到新自由主義者操控的傳媒同埋主流保守人士嘅長期抹黑。最後樂隊喺2003年解散，但係當中有啲成員到而家仍然喺樂壇好活躍，重成日同香港同其他地方嘅音樂人士合作交流音樂。

## 成員
LMF喺1999年出第一隻碟之前無固定嘅成員，以下係1999年之後嘅成員，總共有十二人：

;主音 
* 陳廣仁（MC Yan，阿仁）
* 陳偉雄（Phat，阿肥）
* 梁永傑（Kit，阿傑）
* 孫國華（Ronnie/Wah，阿華）
* 李燦森（Sam）（客席）

;樂手
* 陳匡榮（Davy，大飛）
* 張進偉（DJ Tommy，烏蠅）
* 麥文威（Jimmy，老占）
* 李健宏（Kevin）
* 梁偉庭（Prodip，阿庭）
* 洪柏琪（Kee，阿琪）
* 鄭華勝（Gary，勝哥）

## 作品種類
### 出過嘅碟
*1999年：《Lazy Mutha Fucka》（EP）
*2000年：《大懶堂》
*2001年：《LMFamiglia》
*2001年：《Aroom Represents The Realazy Mofo.DBF》
*2002年：《Crazy Children》
*2002年：《嘻武門》
*2002年：《LMF VIDEOPHILE》（影碟）
*2003年：《Finalazy》
*2003年：《LMFsHits Greatest Hits》（精選）
*2009年：《The Ultimate_s...Hits》（精選，3CD）
*2011年：《LMF FLASHBACK OF THE OLD DAYS》（DVD）

### 做過嘅戲
* 2001年：《因乜差事跳跳跳》（配音）
*2002年：《大你》（紀錄片）

### 有關嘅書
*《出賣LMF：粗口音樂檔案》（伍詠詩等著）
*《地下狂野分子》（馬傑偉著）

## 社會爭議
粗口歌喺香港唔係新嘢，但一向唔係人人認同。雖然不文嘅粵語歌曲喺二戰後已喺度，包括粗口同埋意淫歌詞。黃秋生更加喺1990年代出過三隻粗口歌。雖然LMF嘅歌詞，大多數係身邊見聞而有感而發，但係由於香港人仍然難以接受呢類歌詞，再加上以下幾種因素，令唱粗口歌變得有爭議：

*香港人一向主要聽開流行曲並無粗口、Hip-hop等前衛成份。
*保守派人士藉打擊同抹黑「粗口樂隊教壞人」而樹立自己衛道之士嘅形象。
*流行狂野派對，而畀人填咗粗俗歌詞嘅跳舞歌而大行其道；到而家仍然有人將LMF嘅歌曲同以上歌曲撈亂，即係好似將樂隊MP4所唱嘅〈老竇咪索茄〉同埋〈14K〉當咗做係LMF嘅歌。
*一班無知嘅人（潮童）只係為咗聽人「唱」粗口而聽粗口歌，俾人誤會啲粗口歌會令啲細路學壞。

李百全2021年上任廣播處長之後，隨即以呢個做理由，唔畀香港電台播LMF啲歌同埋訪問。

## 演唱會

* 2001年：2001 Amiglia 演唱會
* 2003年：2003 Finalazy 演唱會
* 2009年12月6日：The Wild Lazy Tour(Singapore)
* 2010年1月2-3日：The Wild Lazy Tour(Hong Kong)
* 2010年4月24日：The Wild Lazy Tour(Macao)
* 2010年9月4日：The Wild Lazy Tour(KUALA LUMPUR, MALAYSIA)
* 2014年3月31日：Neo Tribes Tour(Hong Kong)
* 2015年5月31日：澳門站
* 2016年10月7-8日: LMF NEO TRIBES TOUR PART II
* 2018年5月4-5日: LMF Still Lazy Live
* 2019年12月28-29日: LMF XX YEAR FEST(Hong Kong)

## 獎項

* 2000年度叱咤樂壇流行榜頒獎典禮專業推介：叱咤十大第五位《大懶堂》
* 2000年度叱咤樂壇流行榜頒獎典禮組合獎：金獎
* 2001年度十大中文金曲 最愛歡迎卡拉OK歌曲獎：愛是 .... feat 鄭秀文
* 2022年度香港首個HipHop音樂頒獎典禮Whats Good Music Awards：《Hall of Fame 名人堂》

## 有關書籍

* 《出賣LMF：粗口音樂檔案》（伍詠詩等著）
* 《地下狂野分子》（馬傑偉著）

## 備註

## 參考

## 出面網頁
*LMF(新)官方網站（閂咗）
*LMF(舊)官方網站（閂咗）
格雷西家族

**格雷西家族**(Gracie family)係一個21世紀末期興起嘅武術家族，其代表武術係格雷西柔術(Gracie Jujitsu)。其出名成員乃係希里奧‧格雷西（Helio Gracie)，曾經在二十世紀二十年代設立公開擂台---Gracie Challenge，每挑戰者均接受'無規則'（葡語：Vale Tudo)的條件來挑戰格雷西家族。格雷西家族可謂一門五傑，成員有希里奧長子希爾遜.........（待編）

## 背景
1914年日本柔術家前田光世將柔術傳入巴西，師承自前田光世嘅 Gastão Gracie 將柔術改良，發展出格雷西風格嘅 Gracie Jiu-jitsu ，即而家好多人講嘅巴西柔術，由於Gastão Gracie家族以巴西柔術出戰成績彪炳，令**格雷西家族**同巴西柔術成為格鬥界明星。

## 格雷西家族成員
*Carlos Gracie
*Carlson Gracie
*Helio Gracie
*jiu-jitsu
*Mitsuyo Maeda
*Carlos Gracie, Jr.
*Crosley Gracie
*Ralph Gracie
*Renzo Gracie
*Rickson Gracie
*Roger Gracie
*Rolls Gracie
*Rorion Gracie
*Royce Gracie
*Royler Gracie
*Ryan Gracie
*Kyra Gracie
*Ryron Gracie
明日之後

《**明日之後**》（英文：******），係2004年一部災難片，亦係一部科幻片，響2004年5月17號首映。部片講述全球變暖引起一連串災難。差唔多成套片喺加拿大滿地可拍，裏面用咗好多電腦特技。

部片嘅導演係羅倫艾默烈治（Roland Emmerich），主演有丹尼斯葛特（Dennis Quaid），積克格寧賀（Jake Gyllenhaal），伊仁賀（Ian Holm），艾美洛森（Emmy Rossum），茜拉華特（Sela Ward）。

呢部片係全球三十八大最收得電影之一，票房有成 542,771,772 美金。
 
## 故仔
某一日，氣象學家積可（Jack Hall）收到驚人噩聞，人類好快大禍臨頭。因為全球溫室效應所致，一場滅絕人寰、足以令地球消失嘅自然災害已經迫在眉睫。積可親眼睇到一嚿好似羅德島咁大嘅冰，響南極冰層甩落來，地球氣候突然反常：好似提子咁大嘅雹炸日本東京、超級颶風打夏威夷、大風雪冚印度新德里、唔正常嘅龍捲風剷平洛杉磯。呢啲天然災害，搞到死傷枕藉，損失慘重。而且蘇格蘭起，大西洋有個超級大颶風。積可見情勢危急，馬上通知美國白宮政府。同時間佢又發現本來好熱嘅紐約市，一日之內變冰天雪地，最難過係知道自己十七歲個仔森可（Sam Hall）因為出席學界比賽被困。為咗救個仔、救地球，積可就冒險救個仔。最後好多人死，佢自己就倖免於難。

## 拎
葉世榮

**葉世榮**（****，）係香港好出名嘅搖滾樂隊Beyond嘅鼓手，而家係唱作人。

## 事業
葉世榮中學時期受英國搖滾影響，愛上咗打鼓，重同埋兩個同學夾Band隊。預科畢業之後考唔到大學，唯有出嚟做保險經紀。後來樂隊解散，響琴行遇到黃家駒，兩人因為都好鍾意大衛寶兒，因而成為咗好好嘅朋友。兩個人一齊轉著好多支Band隊。1983年，為咗參加一次香港嘅搖滾樂隊比賽，葉世榮、黃家駒重有其他兩位朋友鄧煒謙（又叫鄔林，英文名William）同埋李榮潮一齊組隊參加，樂隊就取名Beyond，呢個就係Beyond嘅雛型。1983年Beyond正式組成，經過幾次成員變動，期間低音結他手黃家強，同埋主音結他手黃貫中先後加入，開咗「永遠等待音樂會」同埋出咗盒帶《再見理想》之後，終於有經理人睇得起佢哋而入咗樂壇。經過幾年嘅努力，Beyond成為香港最舉足輕重嘅樂隊之一。

相比Beyond其他三個成員，葉世榮性格靜啲，但係錢銀方面佢睇得好緊，所以最初俾其他成員推舉做樂隊嘅會計。為咗樂隊，葉世榮重向屋企人講大話，話要結婚，而呃到屋企人名嘅一個單位裏面其中一間房仔嚟練歌（呢個單位後來成為Beyond嘅大本營「二樓後座」），可以睇得到世榮都有百厭嘅一面。

最初葉世榮喺樂隊只係專注打鼓同埋唱和音，好少唱主音，直至到主音歌手黃家駒喺1993年意外過咗身之後，葉世榮先至唱多啲主音，喺國語碟《愛與生活》開始，都有收錄佢寫同埋唱嘅歌。

1999年尾，Beyond宣佈成員分開發展，葉世榮正式開始自己搵食，同第一代Beyond結他手鄧煒謙等夾咗隊樂隊，重開始出自己嘅碟。葉世榮呢幾年全力喺中國大陸發展，成績唔錯。2004年佢重喺內地開咗間製作同埋經理人公司「大洋創藝」，積極培養有潛質嘅歌手。而家佢公司旗下歌手同埋樂隊包括陳尚實、寺崗俊作、九紫、Ever等。

2006年3月，葉世榮正式簽咗中國大陸嘅唱片公司「飛樂唱片」，進一步將事業重心轉去中國大陸。

## 出過嘅碟
* 《美麗的時光機器》（EP）（2001年1月）
* 《Remember You》（EP）（2003年8月）
* 《葉子紅了》（只喺中國大陸出）（2005年11月）

## 拍過嘅電視劇
* 香港無綫電視《廉政追擊2000》之「補習班」（2000年）

## 做過嘅戲
*《靚妹正傳》（1987年）
*《戀愛季節》（1987年）
*《黑色迷牆》（1989年）
*《吉星拱照》（1990年）
*《開心鬼救開心鬼》（1990年）
*《忍者龜》（配音）（1990年）
*《忍者龜II》（配音）（1991年）
*《Beyond日記之莫欺少年窮》（1991年）
*《豪門夜宴》（1991年）
*《愛情傳真》（1998年）
*《裳在我心間》（2000年）
*《烹屍之喪盡天良》（2001年）
*《山村老屍3惡靈纏身》（2001年）
*《現代灰姑娘》（2002年）
*《失敗家族》（2002年）
*《墨斗先生》（2004年）

## 攞過嘅獎
* 2005年度亞太音樂榜「港台地區最佳搖滾獎」
* 2005年度9+2音樂先鋒榜「樂壇生力軍男歌手獎」

## 出面網頁
*世榮天地
*Beyond Music
達明一派

**達明一派**係劉以達同黃耀明喺1986年組成嘅香港流行音樂樂隊。佢哋嘅音樂深受英式搖滾、電子音樂等風格影響。歌曲內容會涉及政治、社會、情感等好多方面。

## 點樣組成
1985年，劉以達喺一本而家已經摺埋嘅音樂雜誌《搖擺雙周刊》度登廣告請主音歌手，當時喺商業二台（而家嘅「叱吒903」）做唱片騎師嘅黃耀明睇到廣告，跟住去咗應徵，嗰日佢哋試唱咗一首Culture Club嘅歌，兩個人就係咁一拍即合。資深廣播人俞琤作個隊名叫「達明一派」，仲介紹咗佢哋加入寶麗金唱片公司，正式加入樂壇。

## 出過嘅碟
*2017
**1+4=14
**More(Project 30)
**Remix(Project 30)
*2016
**達明一派Project 30
*2012
**達明一派兜兜轉轉演演唱唱會（3CD）
*2005
**The Party
**新城唱好 謝霆鋒 x 達明一派 同場異夢音樂會（2CD）
**百花齊放-達明一派
**回想（環球複黑王系列）
**達明一派爲人民服務演唱會（CD）
*2004
**不一樣的記憶（環球複黑王系列）
**達明 REUNION
**從頭認識-達明一派（7CD）
**石頭記（環球複黑王系列）
**我們就是這樣長大的（環球複黑王系列）
*2003
**達明一派3 in 1珍藏集
**黃金巨星-達明一派（珍藏版）
*2001
**環球“真經典”系列-達明一派Vol.2
**環球“真經典”系列-達明一派
*1999
**達明一派特殊關係37首精選
**達明一派世紀光輝印記
**達明一派二人前精選
*1997
**萬歲萬歲萬萬歲演唱會（雙CD）
**萬歲萬歲萬萬歲演唱會（單CD）
*1996
**寶麗金88極品音色系列-達明一派
**傳奇 - 萬歲！萬歲！萬萬歲！
**爲人民服務-達明一派全集（5CD）
*1994
**後窗
**繼續追尋達明一派精選
*1991
**回想…The best of達明一派
*1990
**不一樣的記憶
**我愛你 45rpm
**神經
*1989
**意難平
*1988
**我們就是這樣長大的達明一派
**你還愛我嗎
**夜未央
*1987
**我等著你回來
**86/87紀念集
**達明一派remix
**石頭記
*1986
**達明一派II
**達明一派（EP）

## 開過嘅演唱會
*2020：達明一派Replay意難平／神經 Live
*2017：達明卅一派對
*2012：達明一派兜兜轉轉演演唱唱會
*2004：達明一派爲人民服務演唱會
*1996：萬歲萬歲萬萬歲演唱會
*1990：達明一派我愛你演唱會
黃耀明

**黃耀明**（；）係香港歌手同基佬，花名「**明哥**」，目前依然單身。佢係前樂隊「達明一派」嘅主音、進念二十面體嘅成員、人山人海音樂製作公司嘅董事長；近年工作主要係翻唱已故音樂大師顧嘉煇同黎小田（真名黎田英）筆下名曲為主。

## 生平
### 早年
黃耀明係土生土長香港人，鄉下喺廣東汕頭潮陽區，先後讀過庇護十二學校（1975年畢業）同九龍工業學校（1980年畢業）。

### 入行同成名
黃耀明喺1981年入娛樂圈，直到而家喺非主流音樂界影響深遠。黃耀明1984年喺香港商業電台做唱片騎師，1985年劉以達喺《搖擺雙週刊》登廣告搵歌手，黃耀明去咗試音，一拍即合。之後俞琤介紹佢哋入寶麗金唱片公司，重同佢哋改咗隊名「達明一派」。1990年因為同劉以達喺音樂理念出現咗分歧而分開（之後喺1996年同埋2004年做咗兩次紀念性重組）。個人發展之後嘅黃耀明成績都好好，喺1990年代中期佢去到事業嘅高峰，1996年佢憑住歌《春光乍洩》攞咗好多個獎。

黃耀明喺1999年6月16號同好多位出色嘅音樂創作人，包括蔡德才、梁基爵、李端嫻、亞里安、于逸堯一齊喺香港開咗人山人海音樂製作公司，培育更多音樂人才，好似at17、拜金小姐、Pixel Toy等等。

黃耀明喺2012年4月23號兜兜轉轉達明一派演演唱唱會，公開認自己係同性戀者。

佢近年主要以翻唱經典嘅國、粵語金曲為主，包括音樂家顧嘉煇同黎小田筆下嘅作品。

## 出過嘅碟
* 1991年：《信望愛》
* 1992年：《借借你的愛》
* 1994年：《明明不是天使》（國語）
* 1995年：《愈夜愈美麗》
* 1996年：《5餅2魚》
* 1997年：《風月寶鑑》
* 1997年：《人山人海》
* 2000年：《花天走地》
* 2000年：《光天化日》
* 2002年：《Crossover》
* 2003年：《我的二十一世紀》
* 2004年：《**明日之歌**》
* 2006年：《若水》
*2011年：《黃耀明唱顧嘉煇：**明日之歌廳**》

### 其他合輯

* 2002年：《飛馳音樂中》

## 政治參與
黃耀明係泛民主派嘅支持者，有參與雨傘革命，亦有參與一啲反送中運動嘅遊行。

### 為區諾軒站台被指舞弊

黃耀明喺2018年3月立法會補選期間為民主派候選人（其後當選）區諾軒站台唱歌，2021年8月2號事隔三年後兩人一齊被控選舉舞弊，話佢向選民提供娛樂，隨即引來公眾極大反彈，除咗批評事件係對民主派嘅政治打壓之外，亦關注好多親中派人士，例如梁美芬同鄭泳舜等都有呢啲相若嘅做法，點解就只係拉民主派嘅人，咁樣執法係雙重標準。

最終法庭批准區諾軒同黃耀明以2000港元簽保守行為18個月。

## 參考


## 出面網頁
* 人山人海官方網頁
* 港樂VS黃耀明Live 電幻音樂會
* 風雪中的故居／當港樂遇上黃耀明，從飯盒長出洋紫荊
* 風雪中的故居／黃耀明　新浪漫的音樂革命家！
溫拿

**溫拿**（**The Wynners**，即勝利者）係香港樂隊，曾風靡萬千少男少女。後來各成員獨立發展，喺各行各業中獨當一面。但其實，溫拿並冇正式解散過，佢哋承諾每五年就會舉辦演唱會。2007年係33周年紀念，大年初一於香港紅館熱鬧開唱，一連13場，場場爆滿；而且重有世界巡迴，目前已到過馬來西亞、新加坡、多倫多、上海開唱。

## 成員
# 譚詠麟：主音歌手
# 鍾鎮濤：主音歌手 & 和弦結他手
# 彭健新：結他手
# 葉智強：低音結他手
# 陳友：鼓手

## 歷史
1969年溫拿樂隊嘅前身**Loosers**成立，樂隊最早期嘅成員包括陳百祥（主音）、彭健新（電結他）、葉智強（低音電結他）、陳友（原名陳志濤，鼓手）同埋陳百祥嘅細佬陳百燊（電子風琴手），之後譚詠麟加入。Loosers 以雙主音出擊，陳百祥負責唱啲較狂野嘅歌，而譚詠麟就負責唱較斯文嘅歌。憑住佢哋對當年紅極一時嘅樂隊好似披頭四同埋滾石樂隊嘅熟悉，已經喺唔少酒吧裏面大唱歐美超級偶像嘅流行曲。

Loosers 夾咗無耐就打出名堂，喺海灘音樂節攞到冠軍之後，更喺1971年香港青年音樂節入面嬴咗許冠傑，贏得觀眾投票選出嘅「殿堂特獎」。

1972年陳百祥同埋陳百燊離開樂隊，Loosers宣佈解散，六個人各奔前程，譚詠麟重飛咗去新加坡讀書。
 
1973年尾，彭健新、葉智強、陳友同埋溫拿嘅經理人梁柏濤等將樂隊重組，並由**Loosers**改名做**Wynners**（勝利，中文名溫拿），加上啱啱喺新加坡返香港嘅譚詠麟，溫拿「四虎」喺香港再戰江湖。之後鍾鎮濤同埋新加坡樂手Andrew都相繼加入，溫拿樂隊以六人樂隊出現，但係Andrew加入咗無耐就走咗，溫拿五虎嘅陣形穩定咗落嚟，以譚詠麟同埋鍾鎮濤（主音兼電子鍵琴手）、彭健新（電結他）、葉智強（低音電結他）和同埋陳友（鼓手）作樂隊嘅最終班底。

2006年尾，溫拿宣佈復出，重喺2007年2月18號到3月1號喺香港體育館開復出演唱會。但出面傳溫拿呢次復出只係想幫鍾鎮濤翻身，溫拿唔認呢個傳聞。

## 唱片
# 1974年：《Listen to the Wynners》
# 1975年：《Love and other pieces》
# 1975年：《Under the lion rock》
# 1975年：《大家樂》（飛利蒲 6380004）
# 1976年：《Same kind of magic》（飛利蒲 6380006）
# 1976年：《The wynners' special tv hits 75-76》
# 1977年：《Making it》
# 1977年：《面懵心精》（寶麗多 2427015）
# 1978年：《追趕跑跳碰》（飛利蒲 6380013）
# 2007年：《Stars on 33》
# 2011年：《樂壇風雲》

## 演出作品
### 電視
# 《溫拿狂想曲》（1975-1976）、《溫拿狂想33》（2006年12月30號晚）

### 電影
# 《廣東五虎之鐵拳無敵孫中山》 
# 《兩公婆八條心》
# 《鬼馬五福星》
# 《新西遊記》
# 《追趕跑跳碰》
# 《溫拿與教叔》
# 《大家樂》
草蜢 (組合)

**草蜢**係一隊香港男子跳舞同歌唱組合。

草蜢成員有蘇志威、蔡一智同埋蔡一傑。由於三個人嘅姓都係草花頭而改呢個名。佢哋喺1985年參加第四屆嘅新秀歌唱大賽，憑住《一起衝》入咗決賽，之後拜咗梅艷芳做師父，開始發展佢地嘅歌唱事業。1988年草蜢出咗第一隻同名大碟《草蜢》。1990年，到咗臺灣發展事業。2000年，草蜢三個決定分開發展。

2005年9月，草蜢復出，喺香港體育館開演唱會，先後派咗自傳性嘅歌《我們》同埋跳舞快歌《萬眾期待》上台，10月同林海峰合作開演唱會。

2006年8月喺香港體育館再開演唱會，10月蔡一智同圈外女友結婚。

2007年2月喺香港體育館第三度開演唱會，同時演唱會嘅主題歌《Forever》都派咗上台。

## 出面網頁
* 官方網站
Soler

:**''Soler**係一個加泰羅尼亞文常見嘅**姓**。*
*'Soler**係一隊嚟自[[澳門]]、喺[[香港]]發展嘅男子二人[[樂隊]]，喺[[台灣]]嘅官方中文團名叫**太陽系'''。兩位成員係一對歐亞混血嘅孖仔，阿哥個名叫Julio Acconci（中文譯名：夏利奧），細佬個名叫Dino Acconci（中文譯名：夏天龍、夏健龍）。兩個都係喺粵華中學畢業。隊名Soler嚟自佢哋阿媽嘅姓。佢哋阿爸夏剛志係出名嘅旅澳意大利建築師（過咗身），而媽媽就係緬甸嘅克倫人，佢哋就喺澳門出世同埋長大。佢哋識講粵語、普通話、英文、意大利文、西班牙文同埋葡文。細佬Dino重識講埋法文。而佢哋寫嘅歌就以粵語、國語同埋英文為主。

細佬Dino曾經喺Beyond嘅主力成員黃貫中嘅另一隊樂隊「汗」度彈結他，所以Soler一直都得到黃貫中嘅支持，例如同佢哋寫詞。喺進軍香港之前，佢哋簽過意大利嘅EMI公司打算第一張EP，之後佢哋簽咗蜂鳥音樂有限公司（但係呢間公司嘅唱片發行交咗畀東亞唱片負責），喺2005年出咗第一隻粵語碟《雙聲道》，派台作品包括《失魂》、《海嘯》。喺澳門搞嘅2005年東亞運動會會歌都係由佢哋唱，歌名叫《We will shine》。

Dino喺香港發展前，即2003年至2004年期間，同埋恭碩良等樂手喺澳門荷蘭園二馬路嘅Friday酒吧做過好多次演出。

## 出過嘅碟
*1998年︰喺意大利由意大利EMI唱片公司發行《Tears In Your Hands》
*2004年︰喺中國內地發行《北回歸線》
*2005年：喺香港《雙聲道》、《直覺》
*2006年︰喺台灣發行《直覺》
*2006年：喺香港發行《龍虎門》（EP）

## 攞過嘅獎
;2005
*新城勁爆頒獎禮 —— I-Tech勁爆新人王（組合）
;2006
*叱吒樂壇流行榜頒獎典禮 ——叱吒樂壇生力軍組合（金獎）
*叱吒樂壇流行榜頒獎典禮 ——叱吒樂壇組合（銅獎）
*十大勁歌金曲頒獎典禮 ——最受歡迎組合獎（銅獎）
*十大中文金曲頒獎音樂會 ——最有前途新人獎（男歌手）（銀獎）
*RoadShow至尊音樂頒獎禮 ——至尊新組合
;2007
*RoadShow至尊音樂頒獎禮 ——至尊組合樂隊
AMK

**AMK**，前身叫**Adam Met Karl**，係香港嘅獨立樂隊（即係無同唱片公司簽約，由成員自己夾錢出碟嘅樂隊）。Adam Met Karl喺1989年組成，最後AMK喺1996年解散。成員包括關勁松、麥海珊、許惠琛、玲玲（鼓機）等，係當時香港獨立樂圈入面較為受歡迎嘅樂隊，聽講佢哋唱片嘅銷量亦都係當時香港獨立樂隊裡面最高。

AMK嘅音樂風格屬於indie pop(早期多啲guitar noise)，歌曲輕快；歌曲則以生活政治做內容，歌唱同埋歌詞亦都好有幽默感。

## 出過嘅碟
*1992年： 《Love EP》（以Adam Met Karl名義出版）
*1993年： 《EP Boxset》
*1994年： 《翻版 EP》
*1995年： 《請讓我回家》
*1996年： 《勁歌金曲大雀局》
*2004年： 《in the name of AMK》 （致敬專輯）
軟硬天師

**軟硬天師**（；）係香港嘅一對娛樂組合兼粵語Hip-hop始祖，成員包括「軟天師」葛民輝同埋「硬天師」林海峰。兩個人原先係明愛白英奇專業學校設計系嘅同學（當時嘅同學重有出名嘅攝影師夏永康），畢咗業之後去咗ESPRIT一齊設計櫥窗，後來一齊被香港商業電台請咗。最初兩個喺商業電台林姍姍主持嘅節目《姍姍收音機》以一軟一硬嘅方式向聽眾問問題，個名就係噉嚟。後來兩個人都報過交通消息（葛民輝嘅《馬路天使 葛 of the road》出名啲）。兩個人以嬉笑方式主持電台節目而出名，1988年加入張麗瑾嘅節目《飛越癲狂院》，有「市場價格」環節。1989年9月9號，喺九龍大專會堂做咗第一個表演《軟硬天師軟硬Show》。

之後佢哋愈嚟愈多人識，兩個人主持嘅電台節目有《軟硬癲台》、《老人院時間》、《軟硬今朝》等等。當中《老人院時間》好受後生仔歡迎，《整蠱電話》環節重去到係人都知。之後佢哋兩個出咗好多隻碟，又主持電視節目《軟硬製造》、拍戲等等。直到1995年，佢哋再以組合身份出現。林海峰喺2005年嘅《是但噏發花癲》棟篤笑中提到，佢將會同葛民輝，重有達明一派會喺2007年一齊表演。而喺2006年，軟硬兩個再以組合形式做咗一連串嘅合作計劃，好似拍麥當勞嘅賀年廣告、重有《軟硬天師 Long Time No See 演唱會》。2006年，軟硬更化身成朋克樂隊「高山青龍」，喺「黃貫中狂人習作之音樂篇」演唱會同埋各大媒體出現，暗串當時香港流行樂壇唔掂同埋太多K歌。

## 隊名
「軟硬天師」呢個名係歐陽應霽起嘅。因為佢哋係拍擋，所以希望做一個對比，一個軟一個硬，軟嘅（葛民輝）畀貼士玩遊戲嘅聽眾，硬嘅（林海峰）就留難聽眾，由佢哋本身嘅性格決定邊個軟邊個硬。而「軟硬天師」亦都係由「軟硬兼施」嘅諧音，變成形容兩個人，軟天師同埋硬天師咁解。

## 電台節目
*《姍姍收音機》（1988年）
*《飛越癲狂院》（1988年）
*《軟硬癲台》（1989年-1990年）
*《軟硬天師講鬼古》（1988年）
*《軟硬天師Music Show》（有《朋友你大鑊嗎？》環節）（1990年）
*《車欠石更》（1990年-1991年）
*《再造節目》（1991年）
*《妖獸都市週末版》（1992年）
*《老人院時間》（1992年-1995年）
*《軟硬幼稚院》（1994年）
*《軟硬今朝》（1994年）
*《軟硬半晝》（1995年）

## 表演
*《軟硬天師軟硬Show》（1989年）
*《軟硬天師我地支持你音樂會》（1993年）
*《軟硬天師-Long Time No See》（2006年7月27號到8月5號）

## 出書
*《軟硬天師講鬼古》1、2（1988年、1989年）
*《軟硬天師軟硬Show》（1989年）
*《軟硬天師教英文》（1989年）
*《軟硬天師奇趣錄》（1989年）
*《軟硬漫畫劇場》（1990年）

## 大碟
* 1991年—《車欠石更》
* 1993年—《廣播道軟硬殺人事件》
* 1993年—《SoftHard mix》
* 1999年—《Special》
* 2005年—《軟硬聯盟—SoftHard Alliance》
* 2005年—《軟硬—SoftHard Refill》
* 2006年—《Long Time No See》

## 歌
*《叱吒勁歌金曲》
*《廣播道fans殺人事件》
*《食嘢一族》
*《軟硬》
*《愛式》
*《老人院》
*《中國製造》
*《係咩唔係喎》
*《Encore》
*《嘻哈》
*《一千堆廢話》
*《川久保玲大戰山本耀司》
*《鈴通天地線》
*《神愛西人》
*《請勿客氣》
*《軟硬幼兒園》
*《親親表哥》
*《Long Time No See》
*《唔知係咩嘅我就點會講》
*《拍膊頭》
*《你愛我愛你嗎》
*《黑色愉快》
*《你好陰毒》
*《最後今天》
*《點解要大家LOVE》
*《愛在暗中作動時》
*《十四號天空城》
*《整蠱電話》

## 參考

## 出面網頁
* 軟硬電話整蠱全集在線聽 
* 我們都是聽軟硬長大的
* [news://news.3home.net/3idol.chinese.softhard 軟硬天師新聞組]
綠色化學

**綠色化學**係一門學問，諗下點樣用化學整嘢出來之時，佢個過程同產品都到最少污染物，從而保護到環境。

## 12個基本法則
#預防有廢物
#用晒反應物所有原子。
#設計合成方法嗰陣，儘量考慮反應物同生成物嘅毒性。
#設計低毒性化學品。
#少用或者用安全溶劑同輔助物。
#為慳能源、少影響環境，反應條件以常溫常壓狀態為主。
#使用永續資源為原料。
#簡化反應步驟，減少整出非必要性衍生物。
#盡可能使用高選擇性嘅催化劑。
#設計可分解嘅化學品。
#及時偵測污染物。
#慎選過程用嘅化學物質，以減少意外災害發生。
永樂大典

《**永樂大典**》，係中國百科全書式嘅文獻，喺大明永樂年間編寫，全書22937卷，11095冊，而家得番唔到八百卷，呢本書編者包括、同埋鄭賜等等。

## 睇埋
*四庫全書
工尺譜

**工譜**係中樂記譜法，係用譜字記音。因為工同尺兩個音最常用，所以叫做工尺譜喇。

呢種譜法家下都有用，主要係用響中樂同埋做大戲用。不過自從有簡譜之後，就比較少人用。

上面會上、尺、工、凡、六、五、乙七個音，同西方d，r，m，f，s，l，t一樣。高八度會加個亻，即係仩、伬、仜、𠆩、𠆾、伍、亿。

大戲就用合、士、乙、上、尺、工、反、六。

## 音符
### 基本字
呢隻譜，譜嘅係唱名。係好西方音樂do, ra, me, fa, so咁。喺某啲地方嘅傳統，呢啲唱名基本上係音名，但係實際音高會受定弦影響，原理比較接近五線譜。喺其他傳統，個do音係可以郁得嘅，唔係絕對音名，同簡譜同唱名有異曲同工之效。

下面係佢地個對應：

要記得，中國音樂嘅音階同西方音樂喺十二平均律之下嘅音高並非完全相等，｢凡｣ 嘅音高比十二平均律嘅fa音略高，大約介乎fa同fi（fa-sharp）之間，｢乙｣ 嘅音高比十二平均律嘅ti音略低，大約介乎十二平均律嘅ti同te（ti-flat）之間。

### 通常變化
下面三音低過中間八度會用另一啲字：

有時唔用【四】，改用【士】。有時唔用【一】，甚至會用【乙】掉轉。

唔同八度亦都會用其他字，不過就各師各法。昆曲就會響【上尺工凡】四字腳拉一撇表示低八度，高八度就響字側邊加人字部【亻】。廣東大戲就中意低八度加【亻】，高八度就加【彳】。

此外仲有其他變化，台灣就興用【乂】代個【尺】；廣東就【反】代【凡】，仲有用【生】代替【𱝫】（左「彳」右「上」）表示上八度do。

下面係昆曲做例：

### 讀法
工尺譜字，唔同地方又有唔同讀法。字音唔一定係當地人讀法。好似廣東大戲咁，最初係由北方來，所以讀音就好似中州音。

下面係廣東大戲字音：

## 節奏

工尺譜唔會寫低音長。不過就會寫低埋敲鑼打鼓嘅節拍，點寫就各師各法。傳統來講，譜字一行係由上而下，一行行由右至左，同傳統中文寫法一樣。每個音個節奏會寫響譜字右邊。

右圖係Old McDonald Had a Farm呢首歌嘅工尺譜。節拍來講，強拍叫「板」或者「拍」，弱拍叫「眼」或者「叮」。「板」用「&nbsp;。」或者「×」來標記，「叮」用「&nbsp;·&nbsp;」或者「、」來標記。而若果嗰一板冇音，就叫「底板」，用「×」來標記。若果嗰一叮冇音，就叫「底叮」，用「&#x2514;」標記。
呢個譜上面係面拍一組，每拍唱兩個音。用音名來寫，就好似下面咁：
:**do** do ***do*** sol **la** la ***sol*** &nbsp; **mi** mi ***re*** re **do**

用呢個方法，我哋只會寫一拍有幾個幾多個音。而每個音幾長，就睇唱奏嘅人點睇。所以表演嘅有好大自由發揮。

## 歷史同用法

唐時已經有工尺譜。到宋時就好流行，所以唱名都係用嗰陣京城嘅中州音。相信工尺譜原本係某隻樂器譜，個do音都係定死。後尾流行之後，就變成do可以郁得。

工尺譜用家下眼光來睇，寫得就唔係準確。佢只係畀個音樂個"郎"，等表演人去發揮。中間發揮呢樣嘢，係靠口耳相傳。之不過，傳統斷咗，就好似再表演得返。而各有各傳統，就搞到更加難學。

呢個譜有傳到日本，佢哋高八高加亻，高兩個八度加⼻，節奏寫法亦唔同。亦有傳到韓國，唔少樂師都要學，雖則表演通常都係靠記。

## 相關俗語
合、尺（讀音見上），係工尺譜入面兩個音，喺粵語入面合稱來代表工尺譜，又按讀音寫成「何車」。有俗語「合嗮合尺」（第一個「合」仍讀），本來指唱戲嘅個音唱得準，後來引申成啱嗮心水，正中下懷噉解。

## 出面網頁
* 廣東大戲 有講大戲點用工尺譜。呢份文件就有得比較工尺譜，簡譜，同西洋樂譜。

## 參考資料

## 註
不列顛百科全書

《**不列顛百科全書**》（），又叫《**大英百科全書**》，最初喺英國愛丁堡出版，被認為係當今世界最知名、最有權威嘅百科全書，世界三大百科全書之一。世界三大百科全書重有《美國百科全書》（）同埋《科里爾百科全書》（）。《大英百科全書》1768年面世，歷過兩百多年修訂、再版、發展、完善，形成而家嘅英文印刷版，家下亦都有電子版同網上版。

## 現成嘅版本
《不列顛百科全書》2007 年版係最新嘅，「微百科」（）有 12 冊；「宏百科」（）有 17 冊，每冊約有 1,000 頁。宏百科有 699 篇內容深入嘅文章，由 2 至 310 頁長，有參考同作者。微百科大約有 65,000 篇文，大部份少過 750 字，冇參考冇作者。

## 連出外面
* 大不列顛百科全書網站(英文)
* 大不列顛百科全書網上數據庫
住棚節

**住棚節**（Sukkot，希伯來文：[סוכות]或者[סֻכּוֹת]、sukkōt），又可以叫做「收藏節」、「結廬節」（Feast of Tabernacles、Tabernacles或者 the Feast of Ingathering），係猶太教三大朝聖節日之一。每年猶太曆提斯利月第15日開始，慶祝七日。

## 來歷
Sukkot 喺希伯來話嘅意思，係指臨時棚舍或者屋仔。根據猶太教經典塔納赫嘅利未記23:41-42所記載：『每年七月間、要向耶和華守這節七日。這為你們世世代代永遠的定例。你們要住在棚裡七日。凡以色列家的人、都要住在棚裡』所以喺呢個節日入面，猶太人會搭建臨時棚舍或者屋仔，然後住喺入面。

呢個節日最初係個農業節，用來喺收成時感謝上帝，後來喺以色列人搬咗去迦南之後，就變成紀念摩西出埃及後曾喺西奈曠野住帳篷四十年。

## 慶祝

喺古時，住棚節第一日佢哋會帶埋收成嘅穀物、生果或者牲畜，載歌載舞咁去到耶路撒冷聖殿朝聖。而第二日就會着返件潔白嘅服裝，拎住啲棕櫚葉同楊柳技，一路唱歌一路跳舞，到夜晚重會拎埋火把出嚟助興。而到咗最後日一，就會舉行求雨儀式，由老人家不斷咁祈禱，而後生仔同細路仔就會喺田野度唱歌跳舞，祈求上帝喺之後一年會有雨落，如果咁啱即時有雨嘅話，咁氣氛就會更加高漲。

後嚟以色列人經歷咗出埃及，搬返去迦南住之後，呢日就變成記念摩西出埃及後喺西奈曠野要住喺帳篷嗰四十年。佢哋會根據利未記23:41-42所講，係一個臨時棚舍入面住七日，《密什那》對呢個棚舍有規定：棚舍唔可以搭喺室內或者屋簷下面，只可以搭喺空曠嘅地方。棚舍最小有兩面完整嘅牆壁，第三面唔可以完整。棚舍可以用石頭、木或者金屬加篷布搭成，棚頂要用植物枝葉搭，例如葡萄葉、無花果葉、松樹葉、毛竹葉咁，唔可以鋪得太厚，亦唔可以太薄，日頭要遮到太陽，夜晚又要睇到星星。

男人喺住棚節嗰陣，無論食同住都要喺個棚舍入面，而且只食麵，至於女人同細路，就可以自己決定住唔住棚，但如果天氣太過惡劣，就唔理男女老少都可以唔使住棚。

## 而家以色列
而家喺以色列，就快到住棚節時，政府就會搵人去修剪樹木，將剪落嚟嘅樹技派畀人民，等啲人可以用嚟搭棚，啲棚舍通常搭得好唔穩陣，除非打風落雨，否則多數人都會喺個棚度住。

而喺住棚節第一日，猶太教會堂都會有特別嘅慶祝儀式，佢哋會喺猶太教會堂一齊吟誦《頌讚詩篇》，即係塔納赫入面嘅《詩篇》第111-118篇，呢個亦係猶太教用嚟感激上帝嘅儀式。

## 註

*三大節日除住棚節之外重有係逾越節同五旬節
*《密什那》係塔木德其中一卷


## 參考


* 猶太教學 當代世界出版社 ISBN 7-80115-299-9
眼鏡凱門鱷

**眼鏡凱門鱷**，又叫**南美短吻鱷**，**凱門鱷**或**眼鏡鱷**，係一種鱷魚。因為眼前端有一條橫骨嵴，好似人戴嘅眼鏡架，因此英文名有**眼鏡鱷**之稱。普通凱門鱷體長最大可達2.5 米，啱啱孵出嚟嘅鱷魚 BB 有20 - 25 cm 長。嘴長，背面呈橄欖綠色，頭、身體、尾上有好多好多深色斑，背脊同尾巴上有深棕色或黑色嘅橫帶紋，肚 dump 係純米色或者淺黃色。初孵出嚟鱷魚 BB 下琶（頜）兩側有淡色斑，到咗大約 35cm 長嗰陣呢啲斑紋會消失晒。

## 分佈
凱門鱷係美洲鱷類分布最廣泛嘅種類。原產中南美洲，不過有人帶佢哋到佛羅里達州同古巴。呢種鱷魚根據分佈地分成幾個亞種。

## 生物學
普通凱門鱷住喺廣泛嘅水域棲息地。同其他鱷魚一樣，食物隨年齡、季節同棲息地嘅唔同而變化。鱷細個主要食無脊椎動物，特別係鞘翅目昆蟲，亦都食螺、蝦、蟹。大咗主要食脊椎動物，包括水生同陸生脊椎動物。策略包括靜靜伏喺度唔郁，偷襲路過嘅陸上脊椎動物，響水度偷襲游近嘅魚同其他水生脊椎動物，有時亦會用身體同埋尾趕啲魚到淺水處或者響開闊水體將啲魚驅趕到狹窄岸邊再捕食。

求愛行為包括跳出水面，炫耀條尾，輕咬同摩擦頭頸咁。凱門鱷響唔同地點嘅造巢活動嘅高峰期亦有唔同，一般喺潮濕季節。個巢用葉、樹枝仔、雜草同泥堆成山仔型。每次生差唔多 40 隻蛋，成個孵化期鱷魚乸有規律咁關心同埋保護巢址。鱷魚 BB 出殼時發出叫聲，鱷魚乸（有時公會幫手）將巢挖開送鱷魚 BB 落水裏面，有時乸會用嘴幫鱷胚破殼而出，重用嘴擔鱷 BB 入水。凱門鱷一世唔同時期有唔同敵人。食鱷蛋嘅動物有黑點雙領蜥、發冠長腳鷹、食蟹狐、浣熊、長鼻浣熊同戴帽猴等。食鱷魚 BB 同鱷魚仔嘅有：鯰魚呢啲肉食性魚類、龜、鱷魚、夜鷺、鸛、鷹、虎貓以及家豬。美洲豹同埋森蚺都會捉成年鱷魚食。

## 種群動態同保護

凱門鱷分布廣，數量多，係提供國際鱷皮貿易嘅最主要種類。響原生地以外地方，佢係極具威脅性嘅外來物種。

響香港，嘉道理農場暨植物園而家養咗一條眼鏡凱門鱷，就響水鳥池嗰邊。另外，康樂及文化事務署亦喺2008年運咗一條去爬蟲館 (屯門公園)度養。

## 參考
* 《揚子鱷研究》，ISBN 7-5428-3377-4/Q‧32
* 《兩生爬行類圖鑑》，ISBN 957-469-519-0
尋日

**尋日**，又寫成**噚日**、**擒日**或**琴日**，即係今日之前嘅一日。原本淨係講日光日白嘅時間，尋日嘅夜晚通常只係講尋晚或者尋日晚。文言寫做**昨**或者**昨日**。

## 讀法、寫法
「尋日」、「擒日」係最常見嘅寫法，亦有寫做「琴日」。讀法有啲唔同，「尋」讀「」；擒、琴讀「」。《生活粵語本字趣談》話「尋日」本字係「昨冥日」。【尋】字係由兩個字「昨冥」合埋變出嚟（即合音），亦有話係「昨暝日」，亦有話本字係「昨晚日」。

尋日個「」字嘅本字係仲未有定案。更有人話係「昨今日」。程垓所著宋詞《蝶戀花》內用過「尋日尋花花不語」，其中「尋日」係指無幾耐之前嘅日子。

## 註
前日

**前日**係今日之前嘅兩日，或者，尋日之前嘅一日。已經過咗，唔可能改變，存在響人嘅記憶裏面、文字之間。
大賦格

**降B大調絃樂四重奏大賦格**（**Große Fuge**），係貝多芬‎嘅單樂章絃樂四重奏作品，作品編號133，原本打算用來做 Op130 嘅終曲樂章。篇樂章以技術上難度同埋佢絶對唔妥協嘅內省性格（就算喺貝多分晚期作品之中）出名。曲寫喺1825年同1826年之間，貝多分已全聾。

本來貝多分作首賦格來收結渠嘅第十三絃樂四重奏。但因為篇樂章喺當時樂手太難，聽衆亦唔受落，所以出版者請渠另寫段新嘅終曲。出晒名硬頸嘅同唔理公衆意見口味嘅貝多分，呢下同意咗，咁就以作品編號133出版首賦格。

跟手渠寫咗章輕啲、同op130 其他樂章近啲嘅新終曲。現今好多演奏者都會攞晒兩章終曲出來奏。
 
首演後班聽衆要求  中間兩段樂章。貝多分好嬲。有報導話渠發牢騷：「咁點解渠地唔  首賦格？剩係嗰段應該重覆！成班牛！驢！」

多數十九世紀樂評都睇低大賦格。Daniel Gregory Mason 話「反感」（"repellent"），而 Louis Spohr 就叫渠同埋其他貝多芬晚期作品做「無法理解、無改正嘅恐怖」。但係，自從廿世紀初，啲評語就係咁升。而家好多人算大賦格做貝多分成就嘅一頂峰。史特拉雲斯基話：「[篇嘢]絶對係支當代音樂，而且永遠都會係當代。」

## 分析
樂章開始係24音節「序幕」（*Overtura*），介紹賦格兩主題之一：來自貝多分十五號絃樂四重奏（op.132）「謝神曲」（*[[:de:Heilige Dankgesang]]*）嘅旋律。

跟住貝多分一下跳入強烈不和（*dissonant*）嘅雙賦格，其中第二主題有大幅度嘅跳音，四支琴發出三連音、斷音（？dotted figures）同交叉旋律。

跟住呢段賦格嘅係一連串調、節奏、緩急互相對比嘅樂段。有時一節會忽然斷咗，製造出岩慚同意外嘅結構質感。將近尾時，音樂慢落來，時有長嘅停頓，跟住序幕重現，帶入急速嘅終結。

好似貝多分其他晚期嘅終曲（例如第九交響曲嘅歡樂頌），支賦格可以當做由多段子樂章組成嘅大樂章。每一小節都建立喺原初主題嘅一次變奏上。作曲嘅手法亦係同期嘅代表：夾埋有變奏曲式、奏鳴曲式、同賦格曲。旋律性嘅G♭ 節差唔多係成篇慢板樂章。有啲樂評嘗試用奏鳴曲式去分析成篇嘢。

## 手稿重見
2005年十月13號，有報導http://www.nytimes.com/2005/10/13/arts/music/13beet.htmlhttp://www.cbc.ca/arts/story/2005/10/13/beethoven_051013.html話賓夕凡尼亞Wynnewood嘅柏爾馬神學院（*[[:en:Palmer Theological Seminary]]*），有個圖書館員揾到鑑證過嘅貝多分1826年手稿，標題「Grosse Fuge" (a piano four-hands version of the op. 133 string quartet finale)」。呢篇嘢即係貝多分嘅134號作品，係改篇畀鋼琴四手聯彈嘅，已經唔見咗115年咁耐。2005年12月1號，蘇富比拍賣份手稿，以英鎊賣咗畀個無名氏。後來呢位無氏喺2006年2月公開咁送咗份手稿同埋百卅九份罕本原本畀紐約朱利亞音樂學院，大家就知道渠係 Bruce Kovner。位手稿嘅來歷（?*known provenance*）：1890年喺柏林一本一覽上出現、拍賣咗畀俄亥俄辛辛那提一個工業人。1952年，渠個女送咗份手稿同其他嘢（包括莫札特嘅幻想曲）畀賓州費城一間教堂。唔知間圖書館點樣攞到份手稿。

呢份手稿有乜重要？貝多分掹呢樂章出渠支四重奏時，仍希望大家有得聽。當時嘅做法就係改編畀鋼琴［［四手聯彈］］，等大家可以係屋企自己彈。好多渠嘅大型作品都有咁嘅改編。當時出版者已經委托咗人改編，但貝多分唔滿意效果，所以決定自己來。咁就寫成呢份手稿，用作品編號134發表。呢份稿記住成個改篇過程，而家人可以喺度睇下貝多分點作曲。

## Große Fuge同大衆文化
大衆文化度亦有回響。P. D. Q. Bach寫咗篇 spoofical 嘅「最大賦格」（*Grossest Fugue*）。Kim Stanley Robinson寫咗本小說 *Fifty Degrees Below*（New York: Bantam Books, 2005）講全球暖化，其中一幕，有條友一路顛咗咁吸緊塵，一路係兩間房開盡個咪播大賦格同埋「鍵盤奏鳴曲」（*[[Hammerklavier]]*）嘅賦格樂章聽。

Oslo 絃樂四重奏拍咗「出」叫 *The Brothers Gahl and the Beethoven Code*嘅戲，其中貝多分嘅四個私生子用die Große Fuge嘅能，同violism（bratsjismen）嘅stamitzian黑暗力量打咗場文化同埋存在戰。Alfred Schnittke放咗大賦格嘅嘢入渠第三絃重。Mark Doty1995 嘅詩集 *Atlantis* 包括一篇"Grosse Fuge"，討論經典音樂、內省同埋愛滋嘅病毒。

## 料
* *The Beethoven Quartet Companion*, edited by Robert Winter and Robert Martin (1994: University of California Press) is an excellent reference for information on Beethoven's quartets. 
* *Beethoven's Quartets* by Joseph de Marliave (originally published in 1928; republished in 1961 by Dover Press).
* Joseph Kerman, *The Beethoven Quartets*.  New York, W.W. Norton & Co., 1966.  ISBN 0-393-00909-2

## 參閱
* String Quartets Nos. 12 - 16 and Grosse Fuge, Opus 127, 130 - 135 (Beethoven)

## 彈出去
* 譜
* Alex Ross, "Great Fugue: Secrets of a Beethoven manuscript," *[[The New Yorker]]*, 2006-02-06.

* Brødrene Gahl og jakten på Beethovenkoden, the film about die Große Fuge by the Oslo String Quartet
火影忍者

**火影忍者**（日文：****，英文：**NARUTO**，香港正文社譯做**狐忍**）係日本漫畫家岸本齊史嘅少年漫畫作品，由1999年出到2014年，以主角渦卷鳴門同內輪佐助友情牽絆做主線，各個後生一脫忍者嘅歷練做支線，忍村內外明爭暗鬥兼反派內輪帶人嘅「無限月讀計劃」做背景，貫穿故事脈絡。續篇係《慕留人-火影新生代-》。

## 漫畫
漫畫第一部故事總共244話、27本，第二部故事總共456話、45本，仲有《鹿驚外傳》（6話）同《秘傳》系列嘅9本公式書（《臨之書》、《兵之書》、《鬪之書》、《者之書》、《皆之書》、《陣之書》、《列之書》、《在之書》、《前之書》）。

## 動畫
動畫總共有兩輯，都係由TXN（東京電視台網絡）首播。

第一輯由2002年10月3號播到2007年2月8號，總共220集，期間亦播咗三集劇場版（《大活劇！雪姬忍法帖！！》、《大激突！夢幻的地底遺跡》同埋《大興奮！三日月島上的動物騷亂》）。

第二輯跟住第一輯播出，叫《火影忍者疾風傳》，由2007年2月15號播到2017年3月23號，總共500集，期間亦播咗七集劇場版。

## 相關獎項
* 漫畫第7卷攞過美國文學獎Quill Award嘅視覺文學獎
* 岸本齊史憑藉《火影忍者》，攞到2014年度藝術選獎文部科學大臣新人賞—媒體藝術

## 參考

## 睇埋
* 《慕留人-火影新生代-》

## 出面網頁
* 火影忍者官方網站
緬甸蟒蛇

**緬甸蟒蛇**，又叫**緬甸岩蟒**，係亞洲岩蟒兩個亞種之一，係顏色深啲，分佈大啲嘅蟒蛇。顏色黃或灰，重有唔規則嘅啡色鞍形花紋，好鬼易認得出嚟。紀錄中最大一條有成 6 米長。

## 分佈
亞洲南部。棲息響低地、大草原、濕地。響樹林地區比較活躍。緬甸品種主要分佈喺緬甸，泰國，中國南部同越南。另一品種：印度蟒蛇，分佈響印度同斯里蘭卡。

## 食啲乜
香港自然界裏面好重要嘅捕獵者，細條嗰陣會捉老鼠嚟食，大條時就會捉啲大啲嘅獵物，好似野豬仔，赤麂咁。記錄中至少有過一條成年緬甸蟒蛇吞咗成隻牛仔，1982年10月香港嘅電視台影到一條緬甸蟒蛇吐返隻吞咗嘅牛仔出嚟。佢哋冇毒，但係啲肌肉收縮力好強，箍死獵物。

若果冇咗蟒蛇存在，會令到獵物種群嘅大細突然失去平衡。

## 保育狀況

現時，蟒蛇面臨嘅威脅包括棲境遭破壞同人類捕獵（用嚟做皮革），以及響東南亞等分佈區內嘅俾人亂殺。香港1976年立法保護緬甸蟒蛇，唔畀捕殺。

蟒蛇脾性唔差，響香港以外地區，唔少動物園會將佢哋當展品。香港動植物公園，嘉道理農場暨植物園而家都有緬甸蟒蛇展出。另外，亦有私人飼養個別品種，或白色變種。響一啲國家，有人會亂咁放生緬甸蟒蛇，嚴重威脅當地嘅生態系統。

## 睇埋
* 香港爬蟲類

## 資料來源
* 《香港生態情報》，ISBN 962-04-2386-0
* 《兩生爬行類圖鑑》，ISBN 957-469-519-0
* 《科學月刊》，2001年5月號
* 《香港的兩棲類和爬行類》，1988年
* 香港動植物公園緬甸蟒蛇介紹
亞洲象

**亞洲象**（英文：Asian Elephant 或 Asiatic Elephant），又叫**印度象**，係亞洲體型最大嘅陸上哺乳動物，但比非洲象細隻。鼻端有一個手指咁嘅突起，象公冇象牙，即使係象公亦有一半無象牙或者象牙好細，耳仔比較細、較圓，前腳有 5 隻腳趾，後腳有 4 隻腳趾，共有 19 對肋骨（其中蘇門答臘象有 20 對，但比非洲象少一對），頭骨有兩個突起，背脊拱起。性情溫和，比較容易馴服。響野外，老虎、豹同人類係亞洲象嘅主要敵人。

## 分佈
目前，亞洲象分布喺印度、尼泊爾、斯里蘭卡、緬甸、泰國、越南、印尼同馬來西亞，響中國以前分布亦好廣，由黃河以南大部分地方都有，但而家就只剩底雲南西雙版納一帶先至有。過往可再分4個亞種：印度象、錫蘭象、馬來西亞象、蘇門答臘象。此外，重有幾個亞種，馬來西亞有一種亞洲象亞種 —— 婆羅洲侏儒象，體型更細，係最近幾年先至俾人發現。

## 用途
亞洲象響南亞國家馴服咗嚟使，響交通唔方便嘅森林搬木材等。相比之下，非洲象其實都可以馴養，只係冇亞洲象咁「機智靈敏」啫。

古代亦有人訓練做戰象，馬其頓嘅亞歷山大大帝進攻印度時，就係俾佢哋從未見過嘅戰象擊敗。

## 歷史文化
亞洲象響古代中國唔單止係南方鄰國進貢嘅禮品，皇家多馴養象用於典禮時顯示威儀，甚至用嚟打仗。古時響黃河流域重係用嚟耕田嘅家畜。響《呂氏春秋》裏面，亦記載咗商王曾經騎象攻打東夷部族。古時亦有「曹植稱象」嘅故仔  。

響泰國，象係國家象徵。泰國好多府嘅府徵都有象嘅圖案。相傳白象為古時泰北嘅蘭納泰王朝帶嚟幸運，自此成為泰國嘅國寶。泰國皇室勳章最高級嘅係皇家白象勳章。因為2006年從2月到7月大象嘅數目增長三倍有多，而家喺泰國主要用象嚟當車咁租畀人。11月1日定為**象節**，嗰日會揀一啲強壯嘅大象，嚟參加拔河、舉重、踢波、越障礙跑等比賽項目嘅大象運動會。

喺斯里蘭卡，亞洲象被視為莊嚴嘅象徵。而喺印度，就被視作吉祥物，佢哋成日出現喺重要嘅禮儀慶典。

喺美國，第一隻入境嘅亞洲象係喺1796年，而第一個文獻記載嘅圈養亞洲象出世記錄喺1875年，位於Missouri嘅Saint Joseph裏面。

喺香港，雖然重未發現過亞洲象嘅化石，但學者估計，后海灣沼澤森林同吐露港一帶附近亦曾經出現過。因為廣東、廣西一帶響 17 世紀初（明朝末年）仍然有亞洲象，嗰時軍隊中重有一隊用嚟做運輸同騎嘅大象。

大象天奴係以前荔園動物園所養嘅亞洲象，可惜響1989年2月染急性肺炎而人道毀滅。其後亦有兩次有大象從泰國運港作短期展出。而1975年嗰時，據講泰國有一個馬戲團嚟過香港表演，但反應唔理想，於是將 9 隻大象寄居荔園，重要籌錢將嗰班大象送返泰國。

## 相

File:Asian elephant eating - melbourne zoo.jpg|亞洲象食緊西瓜
File:Elephantskeleton.jpg|亞洲象嘅骨架

File:srilanka_elephant_transport.jpg|斯里蘭卡象搬嘢
File:asian.elephant.paignton.zoo.arp.jpg|雌性亞洲象 *Elephas maximus* 喺英國嘅動物院


## 參考
環球貿易廣場

**環球貿易廣場**（，簡稱**ICC**）係香港一座摩天大廈，位於西九龍柯士甸道西1號，樓高108層，高484米，落成後取代國際金融中心三期。

環球貿易廣場係港鐵九龍站Union Square第七期發展項目，由新鴻基地產全資發展，2010年落成。

## 出面網頁

* 機鐵九龍站發展項目第五六七期
* Union Square（英文）

類:香港地標
作曲家

**作曲家**，係創作音樂嘅人，做嘅嘢包括：作曲、編曲、填詞。作曲家一般都竅玩音樂。作曲家創作嘅音樂係有版權嘅。響近代嘅流行曲，填詞係有專人負責嘅，叫填詞人。
CPC

**CPC**可以係：
*中國共產黨（Communist Party of China）
*中國石油公司（Chinese Petroleum Corporation），改咗名做「臺灣中油」（CPC Corporation, Taiwan）
*加拿大保守黨（Conservative Party of Canada）
*加拿大共產黨（Communist Party of Canada）
*加拿大郵政（Canada Post Corporation）
壽星仔 (漫畫)

**壽星仔**係一本香港公仔書，由上官小強主編兼監制，1974年創刊，最初叫「壽星仔」，後來改名叫做《壽星仔週刊》、《壽星仔雙週刊》，之後又因為作者上官小強自立門戶，又再改名為《金裝壽星仔》。

壽星仔係喺1980年代香港暢銷公仔書之一，走搞笑路線，而家已經無出。

## 簡介
**壽星仔**其實係一本綜合漫畫，但以壽星仔故事做主打，再加上唔同嘅漫畫主筆所寫嘅專欄、四格漫畫、短篇漫畫內容，其中又以甘小文四格最受歡迎。

## 壽星仔故仔
壽星仔以故事主角「壽星仔」而命名，喺個故仔入面，「壽星仔」多數叫做「阿壽」，身高唔夠五呎、體重唔過一佰磅，而且永遠九歲半，長唔大，雖然人仔細細，但行為老積，而且重粗口爛舌。

除咗「阿壽」之外，重有一個熱血青年叫做「強記」，強記其實係作者上官小強自己，另外一個friend叫「火麻仁」, 重有一個叫辣手幹探「彭蛇」，三十幾勾，彭蛇其實係拎「彭sir」諧音，做咗 CID 三年零八個月完全未升過職。「強記」、「彭蛇」加埋「阿壽」三條友合稱「神勇三膠龍」。

故仔圍繞住，阿壽、強記、彭蛇三條友發展，每幾期或者一期完成一個故事，故仔有時係原創，有時會改編電影，第一期故事叫做「神經六」，多數故仔同故仔之間都無關連。不過咁多個故仔之中，以改編自日本漫畫「七金剛」嘅「港產七金剛」最為經典，因為呢個係唯一有續集嘅故仔。

其他角色：
*火蔴仁：一個鍾意搞搞震無幫襯嘅死肥佬，唔着鞋，一日到黑着件空手道衫扮有型
*和尚仔：另一個同「阿壽」一樣咁老積嘅細路，不過成日畀人搵笨
*珠女：「阿壽」條女

## 文化影響
壽星仔嘅對白全部都係用廣東話口語寫，經常玩好多粗口諧音，好似：「利物浦」（離X譜）、「戴高樂」（大X鑊），除此之外亦有好多市井風味嘅言詞，好似「屎窟撞棍」、「你老母湊大你」。喺周星馳重做緊兒童節目主持，軟硬天師重報緊交通之前，壽星仔已經用緊「無厘頭」呢個詞，當時喺壽星仔連載嘅甘小文漫畫，就以「無厘頭」風格見稱。

## 客串主筆
壽星仔除咗壽星仔故事之外，重有好多主筆客串短篇或者四格。活躍客串主筆好似有：

甘小文、大粒墨、好小子、阿Ben、四方菓、羅永康、何永享、許景琛、邱福龍、阿富汗、林雨才

## 壽星幫
**壽星幫**即係指壽星仔制作部成員。

壽星幫成員：
*主編、監制：上官小強
*封面：上官小強、曾憲璋、陸偉昌
*助理：何永享、李振富、鄧耀輝、溫永聰、關烈文、何穎圖

## 攷

## 相關
*小強漫畫集
1980年代

**1980年代**，又叫二十世紀八十年代，係指1980年去到1989年之間嗰十年。而呢個時期係工商業發達嘅年代。1980年代經濟保守主義興起，係社會同文化自由主義嘅時期。

## 大件事
*1981年：馬哈迪成為馬來西亞首相。
*1984年：中國同英國喺北京簽署咗有關香港前途嘅《中英聯合聲明》。
*1989年：六四天安門事件，解放軍武力清天安門廣場（天安門聲稱冇傷亡，但木樨地有較大傷亡）。民同軍都好多死傷（大概300人死，2000人傷）。
中國共產黨

，簡稱，係中華人民共和國嘅唯一執政黨。中國共產黨喺1921年成立，以實現共產主義為最終綱領，1949年喺中國大陸地區取得軍事上嘅勝利，打敗由中國國民黨領導嘅軍隊，並喺北京建立中華人民共和國，實行一黨專政下嘅人民民主專政統治。

2021年，中國共產黨有黨員9,671.2萬，係全世界第二大嘅政治團體。而家個阿頭係中央委員會總書記習近平。喺胡錦濤同江澤民時代，中國共產黨高層人事變動、權力轉移上已大幅制度化同埋透明化，但到咗習近平主政之後重新加強中國共產黨對國家嘅全方位控制，確立黨嘅絕對領導地位。

同其他組織一樣，中國共產黨入面都有唔同派系，例如團派、江澤民派系、習近平派系等等。

## 第十九屆中央政治局常委



Image:Xi Jinping 2016.jpg|習近平
Image:Li Keqiang (cropped).jpg|李克強
Image:Li Zhanshu in 2016.jpg|栗戰書
Image:Wang Yang (Chinese politician) Washington 2013.jpg|汪洋
Image:Wang Huning 2013.jpg|王滬寧
Image:Replace this image male.svg|趙樂際
Image:Han Zheng.jpg|韓正


## 讚賞

### 內部
#### 民族
有別於多數名義上嘅社會主義國家，中華人民共和國容許官民合營嘅資本（寡頭）壟斷本國市場，而由於陸港澳市場加埋好大，毋少企業（華為、工商銀行傍阿里巴巴等）得以急速擴張，（一度）擁有同名義上嘅資本主義國家之龍頭對手喺國際市場上一較高下嘅底子。中共培育大量本地體育人才，對於外地嘅猛料，偶然會忽略法律傍道德問題，照樣吸納，渠等喺奧運等國際賽事獲獎無數，甚至勁過毋少發達國家，令好多其他中國人亦感到光榮。

#### 民權
中共全權管理嘅大陸，將性別平權做得好過大把其他發展中國家（台灣、香港傍澳門皆為已發展地區，唔計），各種紙上規則訂立得男女大致平等，亦冇整尐針對性小眾嘅懲罰性法例出來。

#### 民生
對外：中共自統治大陸以來，屢次退兵或／及簽約割讓領土（主要受益者乃俄羅斯，次要者為印度，再者係北韓）畀外國，避免（繼續）打仗，縱使渠自己長年以激烈言論要求日本將大清喪失嘅釣魚台等島嶼交畀渠，始終按兵不動，當外國漢人被種族屠殺，亦無出手阻止；香港傍澳門亦靠中共用嘅談判及社運等手段，唔經戰爭恁脫離外族政權；中共曾經同蘇共結盟，由渠手上得到徂毋少尖端核子傍航天技術，因此好早識得整原子彈傍洲際導彈，渠係個於冷戰時期，代理人戰爭無發生喺大陸嘅主要原因。對內：中共立國之後，喺大陸嚴格恁一黨專政，未試過（有事件被正史記載成）軍事政變或內戰，亦無新嘅實際政權出現，好過大把其他二流國家。

### 外部
#### 人力

中共統治嘅地域經常俾領導者搞出來嘅人禍害到民不聊生，有大把中國人因此極之驚渠；於多個時期，窮人紛紛為徂避難而冒死偷渡去香港或澳門，有命抵埗嗰班有好多做徂廉價勞工，令嗰兩笪殖民地嘅勞動型產業蓬勃發展；去徂外國留學嘅大陸學生，有大把由於擔心中共於未來會喺故鄉搞啲以自己為攻擊目標嘅社會運動，而毋肯返去，尤其是撈得掂嗰班，其中成為海外學術界精英者多不勝數；等到雨遮運動結束，原本有較多民主元素嘅多種香港制度方向明確恁樣急劇大陸化，有尐方面甚至變得專制過同期嘅渠，靠技術搵食嘅居民於是寧願放棄已有嘅事業基礎，都要舉家投奔異邦，以換取後代嘅褔𧘲，爾班以中產階級為主嘅專業人士對新家園之知識型產業作出徂重大貢獻。

#### 財力

中共實際行過嘅治國路綫主要係官僚社會主義傍官僚資本主義之兩類制度，渠等導致資產嚴重流失；由渠就快立國時開始，有大把前朝嘅大陸資本家為徂避免財產被充公，而走路去香港、澳門傍台灣，以其資金喺該三地建立工業傍商業架步，振興其經濟；到徂改革開放時期，中共忽視勞工權益傍環境保護嘅態度吸引到大量外地投資，龐大嘅工業系統得以建立，造就無數靠營商傍／或貪污發達嘅老闆傍／兼官員，渠等當中有好多惟恐俾政府依法或冤枉收拾，往往會連人帶錢移民去異國或港澳台，目的地嘅社會因此只需要付出細微代價，就可以令其金融系統獲得鉅量民間資本（港澳收歸中共前後，類似嘅有錢人逃亡潮亦見於爾兩處）；中共正式得到澳門主權之後，好快就批准以美國為主嘅外來企業喺當地開賭場，爾尐公司善於借助跨境（傍跨國）犯罪集團嘅力量，搏命賺走大陸豪客嘅（乾淨傍邋遢）財富，該城連帶受益，變得非常富庶，雖然中共久唔久就會出尐新招迫渠等收斂，但係到徂武漢肺炎大爆發時期，其生意規模先至明顯萎縮（兼一蹶不振）。

## 批評
### 指控中國共產黨係漢奸嘅觀點

中國共產黨政府不時會針對一啲異見或者民主運動人士（包括香港、中國內地等地），話佢哋係漢奸。但有啲人就會引用歷史事件或者其他觀點反駁，話真正嘅漢奸其實係中國共產黨，或者係中共嘅一啲領導人物。

### 指控中國共產黨犯下種族滅絕罪嘅觀點
自從中國共產黨響一九四九年管治中國大陸以嚟，呢個政黨響土地改革殺左幾百萬地主，學者楊繼繩響呢本書話，一九五九年至一九六二年，因為毛澤東夾硬黎嘅人民公社運動，令到中國大陸死左三千萬人，一九八九年共產黨嘅鄧小平下令殺死，監生打死北京同埋成都和平請願嘅學生同市民，呢些事實都可以講喺種族滅絕.

### 中國共產黨販毒行為

### 滲透外國國會爭議

## 簡稱
「中共」係個「中國共產黨」嘅官方簡稱，通常意思中性。然而，亦有少數包含「中共」嘅詞語，例如「中共國」同「中共人」，由於只得反對者會用，因此語帶貶義；弦外之音係「中共」並非「中國」嘅正統／合格成員或適當／全權擁有者。

因為中華人民共和國由中國共產黨一黨專政，所以「中共」亦解作「中華人民共和國政府」。喺大陸，唔附帶辨別資料噉樣提個「黨」字，一般指「中國共產黨」。

## 參考

3. ( 上册 )及（ 下册 )（ 楊繼繩 明報出版社  香港 二零一二年 )

## 出面網頁

* 中國共產黨－新華網
* 中國共產黨報－人民日報
* 中國共產黨新聞網
雀巢咖啡

**雀巢咖啡**，英文名叫**Nescafé**，係全世界最暢銷嘅即溶咖啡，係雀巢公司出品。雀巢咖啡有好多唔同產品。Nescafé係*Nestlé*雀巢公司同*café*咖啡兩個字夾埋。雀巢1938年4月1號已經響瑞士賣咖啡粉，呢隻粉係麥士摩根他拿（Max Morgenthaler）同佢條隊用七年先整得出。

雀巢咖啡好受歡迎，第二次世界大戰嗰陣，成間美國廠，一年一百萬包，就留畀美軍用
。好多地方叫即溶咖啡做Nescafé。

## 參考


## 出面網頁
* Official Web Site
* Ethical Trading and Plantation Web Site
* Consumer United Kingdom coffee Web Site
* Nestlé Web Site
天壇大佛

**天壇大佛**係香港一尊大佛。佢坐響大嶼山昂坪上面，好近寶蓮寺。

大佛籌備廿年，耗資七千幾萬港幣，起咗六年，喺1993年12月29號開光，由新華社香港分社社長周南同港督彭定康剪綵。

大佛係青銅做，係世界最高嘅青銅佛像，高到天氣好嗰陣，澳門都可以望到。
古爾頓

**古爾頓**（，又譯**古頓**、**古拿頓**、**庫爾滕**，），係巴西籍男子前職業網球員，較為擅於喺泥地賽事打進攻式網球。身高6'3"，體重183磅，右手揸拍，1995年轉為職業球員。2000年12月4號榮登世界排名首位。

1997年晌法國網球公開賽先後打敗三個前冠軍奧地利嘅梅士達（Thomas Muster）、俄羅斯嘅卡菲尼哥夫（Евгений Александрович Кафельников）同埋西班牙嘅卜季拿（Sergi Bruguera Torner）而勇奪冠軍，被譽為新一代泥地王。其後喺2000年同埋2001年再攞兩屆冠軍。

自從做完臀部手術後，古爾頓已不復當年勇。2004年嘅巴西公開賽係佢職業生涯入便最後一個ATP巡迴賽冠軍。而2008年5月嘅法國網球公開賽係佢嘅告別賽，打完之後佢正式宣告退役。

## 威水史
* 單打最高排名：**1**（2000年12月4號）
* 雙打最高排名：38（1997年10月13號）
* 網球大滿貫最叻（男單）：
**澳洲網球公開賽：第三圈（2004年） 
**法國網球公開賽：**冠軍**（1997年、2000年、2001年） 
**溫布頓網球公開賽：八強（1999年） 
**美國網球公開賽：八強（1999年、2001年）

## 攷

## 拎

* 古爾頓官方網站，含個人檔案、相片、新聞及比賽資料
* Gustavo "Guga" Kuerten | International Tennis Hall of Fame 
* 网球-ATP世界巡回赛 - 网球选手 – Gustavo•Kuerten 
* Tennis - ATP World Tour - Tennis Players – Gustavo Kuerten 
* ITF Tennis - Mens Circuit - Player Biography 
* Davis Cup - Player profile - Gustavo KUERTEN (BRA)
印度象

**印度象**（），常畀人統一叫做**亞洲象**，係亞洲象嘅亞種之一。印度象只分佈響印度。而亞洲象其他亞種分佈響泰國、越南、斯里蘭卡、中國等地。

## 習性
住響森林同灌木叢，通常一個地方唔會逗留咁耐。

## 睇埋
* 亞洲象
* 錫蘭象
* 蘇門答臘象
* 馬來西亞象
錫蘭象

**錫蘭象**，又叫**斯里蘭卡象**，係亞洲象嘅亞種之中最大嘅，但都係唔夠另外兩種非洲象咁大隻。

## 食物同生活習性
錫蘭象係食草動物，佢哋主要食草，葉，樹皮，跌咗落地下嘅果實。長大之後每日需要食大約 200 公斤嘅食物。

## 分佈同保育

依種大象嘅歷史分部包括所有斯里蘭卡嘅生態區域，但如今佢只零星分佈響熱帶雨林度。

錫蘭象現正瀕臨絕種。當地嘅象牙貿易已有2000年歷史。響1800至1900年初，有好多錫蘭象畀人以戰利品嘅形式大量捕殺。1999至2006年底期間，每年都有接近 100 隻大象被獵殺。今時今日只有好少野生錫蘭象住響邊緣地方。有象牙嘅象，因為嚴重非法捕殺，都好難喺野外睇倒。
UK (搞清楚)

**UK**或**uk**或**Uk**或**uK**可以係：

* 英國：英文簡稱UK，歐洲西北邊嘅國家之一。
* .uk：英國國家當地嘅域名
* Ѹ／ѹ：早期基里爾字母，而家幾乎冇人用。
* 烏克蘭話嘅ISO 639-1語言代碼
* 烏克蘭當地嘅機場，代碼多數為UK開頭。
* 國際世界話大會：國際世界話協會逐年組織嘅推廣世界話嘅國際運動大會
* Vistara航空：印度嘅航空公司
* 印度北阿坎德邦嘅車牌開頭兩個字

## 學校
* 肯塔基大學
* 堪薩斯大學
* 布拉格查理大學
* 剛果大學

## 娛樂
* U.K.：解咗散嘅英國樂隊，曾經喺1977～1980，2011～2015年間活躍過。
* 楠雄二朗：日本嘅男歌手，藝名**UK**，花名。
尼羅鱷

**尼羅鱷**（）係23種鱷魚當中畀人研究得最多嘅一種。佢係非常強壯嘅大型鱷魚，僅次河口鱷，體色係橄欖綠色到啡色。有黑色嘅斑點同網狀花紋。佢下顎第四齒由上顎嘅 V 字形凹陷中向外面突出。尾巴強而有力，有助於游水。成年尼羅鱷嘅體重可以重達一噸。

## 分布
非洲同馬達加斯加島。主要住響河流同湖泊之中。自公元 9世紀開始，佢已經係人類嘅獵殺對象，因為佢嘅皮響當時係好名貴。目前響尼羅河可以話係已經絕晒種啦。

## 習性
尼羅鱷夜晚響水裏面，黎明時就上岸曬太陽。佢哋會捕食羚羊、斑馬、水牛等，亦可以咬死獵豹、豹或鬣狗。甚至可以獵殺河馬、獅子、人類（不過呢三種動物都有能力獵殺鱷魚）。成年鱷會吞石，嗰啲石係起到壓艙物嘅作用，有助響水下面保持平衡。響旱季時，尼羅鱷會匿喺地底下面，直到下一個雨季來臨為止。

## 繁殖
鱷魚乸會響沙質嘅河岸挖窿造巢。每次可以生 25-100 隻蛋。對於呢種鱷魚嘅蛋嚟講，水災同尼羅河巨蜥係最大嘅威脅。

## 參考
* 《自然珍藏系列：兩生爬行類圖鑑》 ISBN 952-469-519-0
* 《揚子鱷研究》「世界鱷類概述」一文 ISBN 7-5428-3377-6
婆羅洲侏儒象

婆羅洲侏儒象，係亞洲象嘅亞種之一。只分佈響婆羅洲北部沙巴一帶。

2003年，根據DNA測試嘅結果，顯示響印尼同馬來西亞共同管轄嘅婆羅洲裏面生活嘅亞洲象，唔單止係島上嘅原生品種，佢嘅基因仲同其他亞洲地區生活嘅大象近親唔同，係一個擁有獨特基因嘅亞種。

依個叫做**婆羅洲侏儒象**嘅亞種，性格比其他亞洲象溫馴，體型亦較細，DNA分析顯示佢哋響30萬年前已自成一家，同其他亞洲地區嘅亞洲象分隔開嚟。

## 睇埋
*亞洲象
*婆羅洲哺乳動物
古巴鱷

**古巴鱷**係一種中型鱷魚，身長大約2米至2.5米。最容易認佢係個身黑、黃雙間，同眼上面有骨質突起。古巴鱷極之好勇鬥狠，成個身可以跳出水面捕食，根據記錄佢哋可以跳到1.5米高，所以又畀人稱為「袋鼠鱷魚」。古巴鱷嘅分布最細，喺1959年更差啲絕種，但係經過保育計劃之後，開始重建種群。引入青年島（西班牙話：Isla de la Juventud）嘅眼鏡凱門鱷就係以古巴鱷嘅幼鱷為食物。可以同美洲鱷交配。

## 分布
古巴鱷係分布最細嘅一種鱷魚。主要分布響古巴嘅札巴塔沼澤地（Zapata Swamp）。主要棲息響淡水沼澤濕地裏面。

## 食啲乜
古巴鱷年幼時主要食魚、無脊椎動物為生，長大後改食烏龜同其他哺乳動物。

## 繁殖
巢係響地上挖掘出嚟，巢內混有爛泥同植物。每次生 20-50 隻蛋。

## 保育狀況
1959至1960年，古巴政府響野外捉咗幾百隻野生古巴鱷放入飼養場，作保育用途。目前古巴一共有3個大型養殖場。
天曚光

**天曚光**（；）係太陽就快出嚟，臨近天光嗰段時間。由夜晚黑個天「黑鼆鼆」乜都睇唔倒慢慢勉強睇倒啲嘢嘅一段短時間。書面語寫做**黎明**，古時叫**旦**。

## 類
*天文天曚光：太陽喺地平線下面十八度至十二度之間。
*行船航海天曚光：太陽喺地平線下面十二度至六度之間。
*民間天曚光（civil dawn）：太陽喺地平線下面六度以上。

## 緯度
睇天曚光個人所處嘅緯度影響天曚光嘅長短（有幾耐），赤道地方，廿分鐘多少少，南北極付近有成幾個星期。越近兩極，即緯度越高，天曚光就越耐。

## 物理
日出就係太陽喺地平線出現嗰一下。日出前，天有啲光，係因為大氣之中有塵，將重喺地平線下面嘅陽光散射，紅黃嘅光波幅長，折射角度大，會先睇到，呢啲光就係天曚「光」——霧光。

## 文化
天曚光有雞啼，農業社會時期嘅廣東地區，啲人會開始做嘢。

印歐神話有天曚光女神（或黎明女神），同男嘅太陽神唔同，中包括希臘嘅 Eos ，羅馬嘅 Aurora，印度嘅 Ushas ，同斯拉夫嘅 Zornitsa。
黑凱門鱷

**黑凱門鱷**，(， *Melansuchus niger*)，又叫**黑鱷魚**，係凱門鱷中體型最大且唯一可以致人於死地嘅兇猛鱷魚。佢既頭部長而寬，沿著背部有一條隆起嘅骨脊，顏色會隨年紀變大而變深。

## 分布
南美洲北部。棲居響各式各樣嘅濕地：包括河流、湖泊、沼澤、水氾濫嘅草原。

## 繁殖
每次生 12 隻蛋。

## 保育狀況
依種鱷魚響其分布範圍嘅大部分地區已經瀕臨絕種。

## 資料來源
*《自然珍藏系列：兩生爬行類圖鑑》 ISBN 952-469-519-0
美國短吻鱷

**美國短吻鱷**（**American alligator**），又叫**密河鱷**，係西半球大型嘅鱷魚品種，可以有5米長。鱷魚仔係黑色，身上有無規律嘅黃色橫向帶紋點綴，到咗成年時就會睇唔到，因為黃色斑紋會逐漸被黑色素同藻類遮晒。美洲鱷有圓而闊嘅口鼻，體色同另一種美洲鱷（*Crocodylus acutus*）唔同，後者嘅體色為啡色，而且口鼻部較尖細。同原產中國嘅揚子鱷有親緣關係。

## 分佈
美國東南部。住響淡水濕地裏面。

## 繁殖
公嘅體型大過乸好多，繁殖季節期間，鱷魚公會彎住身，頭同尾用力推出水面，並以大叫方式嚟吸引鱷魚乸交配。當佢哋大叫嗰陣，少量噴出嘅水會響鱷魚背脊嘅鱗片上振動。交配會響水裏面進行，鱷魚乸會將蛋生響植物碎屑堆入面，並響 65 日嘅孵化期間一直守住。每次可以生 20-50 隻蛋。

## 食啲乜
細隻嗰陣以食無脊椎動物、青蛙、魚為生，而大咗之後就改食烏龜、水鳥同哺乳動物。佢哋為咗捉住響垂喺水面嘅雀鳥嚟食，鱷魚有時會突然用佢條尾支撐住個身企起。佢哋通常響涼爽嘅挨晚搵食。

## 保育現狀
佢襲擊人嘅紀錄遠比其他鱷魚少，但有時都係有意外發生。佢響1960年代由全獵殺改為受保育動物，族群數量已逐漸增加，而事實上，佢響某啲地區仍被視為唔受歡迎嘅危險動物而畀人驅逐。

## 參考
*《自然珍藏系列：兩生爬行類圖鑑》 ISBN 952-469-519-0
鈍吻古鱷

**鈍吻古鱷**，(Cuvier's dwarf caiman，*[[P. palpebrosus]]*)，又叫做**矮鱷魚**，係世界上體型最細既鱷魚品種之一，長大後體型最細可到1.2米。身體上嘅皮有骨板加以強化。體色為啡色，加以深啡色或黑色嘅橫向帶狀斑紋。口鼻部平滑，雙眼之間無骨脊。

## 分布
南美洲北部。棲息響洪氾森林裏面。

## 繁殖
依種鱷魚會用腐爛咗嘅植物，響泥巴築巢。每次生 12 隻蛋。

## 資料來源
*《自然珍藏系列：兩生爬行類圖鑑》 ISBN 952-469-519-0
侏儒鱷

**侏儒鱷** / **非洲侏儒鱷**，(, *O. tetraspis*)，又叫做**西非矮鱷**，佢係世界上體型最細嘅鱷魚之一，身長可以到1.5米。年幼時身體顏色為淺啡色，加上有黑色斑點同短條紋。長大之後轉為黑啡色。受到威脅嗰陣敦會即刻潛入水裏面，同匿埋喺河下面嘅窿度。

## 分布
非洲西部，中部。住響熱帶雨林，各式各樣嘅濕地好似池塘、沼澤、流得慢嘅河裏面。

## 習性
現時我哋對依種怕羞，行動緩慢嘅鱷魚認識唔多。佢哋會響夜晚捉蟹，青蛙同魚類食。大部分時間自己單獨一個，除非係為咗交配，先至成雙成對喺一齊。

## 繁殖
呢種鱷魚會用腐壞咗嘅植物同響泥巴築巢。每次生 10-17 隻蛋。

## 資料來源
* 《自然珍藏系列：兩生爬行類圖鑑》 ISBN 952-469-519-0
* 《揚子鱷研究》「世界鱷類概述」一文 ISBN 7-5428-3377-6
暹羅鱷

**暹羅鱷**（羅變調讀陰上聲，），又叫做**泰國鱷**，為一種中型鱷魚，成體最長可達到4米，常見嘅成3米長，鱷BB孵出時大約25厘米長。嘴中間等長，稍凹，長度大約係嘴近眼部份打橫闊度嘅1.5到1.6倍。兩眼眶前邊有一對短嘅又尖又利棱嵴，額上介於兩個眼眶之間有一個明顯嘅眶。

## 分佈
暹羅鱷主要分佈響婆羅洲、印尼、馬來西亞、泰國、越南等地，係一種棲息響淡水濕地嘅鱷魚品種。

## 保育狀況
目前對依種鱷魚認識唔多。曾被認為已經絕種。

喺香港，嘉道理農場暨植物園亦收養過暹羅鱷，條鱷魚係之前畀人發現響油麻地嘅住宅裏面，相信係非法私養嘅鱷魚。

## 資料來源
* 《自然珍藏系列：兩生爬行類圖鑑》 ISBN 952-469-519-0
* 《揚子鱷研究》「世界鱷類概述」一文 ISBN 7-5428-3377-6
新畿內亞鱷

**新畿內亞鱷**，*Crocodylus novaeguineae*，係一種細型嘅鱷魚，主要分佈響新畿內亞、蘇拉群島、菲律賓一帶。公一般比乸大隻，可去到3.5米長，而雌性都有2.5米長。外型上同暹羅鱷好相似。

為夜行性嘅鱷魚。主要分佈響淡水濕地，直使佢有忍受鹹水嘅能力。雖然分佈甚廣，但生存亦因捕獵過度而受到威脅。
南極星

**南極星**係指最近南天極嘅恆星，亦係南半球睇到嘅極星。皆因歲差嘅開係，唔同時期嘅南極星都有唔同。當今嘅南極星係南極座α星，不過呢粒星好暗，好難用佢做導航。
老人星

**老人星**，又叫**船底座α**，係船底座一粒恆星，距離地球超過300光年，係南半球船底座最光嘅星，亦係成個天第二光嘅星，絕對星等係−5.53。
大都

**大都**（；），蒙古名**汗八里**（汗讀韓，，來自突厥語，意思係「可汗之城」；；普通話拼音：Hánbālǐ），係蒙古帝國（大元）國都中嘅冬都（冬營地）。位置即係而家嘅中國首都北京嘅市區，係北京嘅直接前身。

大都由元世祖忽必烈喺至元四年（1267年）開始營造，耗費咗26年先完成呢座都市。佢好有規模，同今日嘅北京舊城相匹敵，係個壯大嘅都市。大都作爲元朝國都用到元惠宗妥懽帖睦爾喺至正廿八年（1368年）潰走為止。

類:中國史
類:中國舊都
類:中國古地名
壽星

**壽星**係一個可以畀人長壽嘅神仙，唐人拜佢係求長命百歲。民間一般將福星、祿星同壽星夾埋一齊叫福祿壽三星。因為壽星同長命有關，所以好多時就叫長命嘅老人做壽星。後尾重變成叫做生日嘅細路做**壽星女**、**壽星仔**、**壽星妹**。

壽星，又叫**壽星公**，就係**南極老人**，所以南極老人尊稱做叫**南極老人壽德星君**。南極老人又叫**南極仙翁**。南極老人之所以叫南極，其實係同天文有關。南極老人其實係一粒恆星，響天球南半近底之處，所以住響北半球唐人一睇，就好似響最南之處，所以叫南極，但唔係今日講嘅天球南極。呢粒恆星又有兩個名，叫**[[南極星]]**或者**老人星**。

## 拜祭

響先秦杜、亳已經有壽星祠，拜佢來祈福壽。南極老人原來係管國運，國命長唔長。到周時已經擴大變成管人長唔長命。秦漢都有為佢起祠。

到咗今時今日，福祿壽三星會做成瓷公仔，放響屋企，寓意成家都有福祿壽。

## 俗語
廣東話俗語有謂『**壽星公吊頸**』，即係話人『嫌命長』，話人唔知到危險，唔知死。另外重有『**倒米壽星**』。

## 註


## 參考
*福祿壽星
*壽星考
日本史

**日本**喺史前時期已經有人住，日本喺早年受到中國文化嘅影響，現今同中國文化有一定嘅相似，但係日本喺江戶時代鎖國，開始同中國有分別。另外日本有佢哋嘅天皇制度，到而家為止重未消滅，日本人多數都尊敬天皇。
光譜學

**光譜學**就係門用光譜分析物質嘅學問。唔同物質，會吸收，或者受刺激放出，特定波長嘅光或者電磁波。分析佢哋吸收或放射嘅光譜，就可以睇到一樣嘢裏頭有乜物質。呢兩類光譜即係吸收光譜同放射光譜。
長襪

**長襪**（**Stockings**）係襪嘅類型，泛指各種至少長到去膝頭左右嘅襪。用尼龍做嘅絲襪就係典型嘅長襪。而棉質嘅長襪亦算普遍。
沙田鎮 (東莞)

:*如果講[[香港政區]]嘅一個區，睇[[沙田區]]。*

**沙田鎮**晌中國廣東省東莞市西南部，珠江三角洲東岸同埋東江南支流出海口嘅交匯處，面積107平方公里。

沙田地勢平緩，河流縱橫交錯，有豐富嘅海岸資源。境內有海拔成一百米嘅斜西、稔洲兩座小山。沙田有28公里海岸線，同埋太平港區一齊組成咗一個國際性嘅港口——虎門港。

沙田鎮不嬲都有「魚米之鄉」嘅美譽，農作物已經從水稻、甘蔗之類轉咗去以香蕉、蔬菜、蓮藕等等為主，仲大力發展獨具特色嘅鹹淡水養殖，依靠科技提高農業嘅產量、品質同埋效益。

沙田鎮嘅交通網絡四通八達，地處廣州至東莞、深圳、香港城市發展軸帶嘅中間，又係珠江三角洲經濟中心位置，通過虎門大橋、新珠江大橋同廣州、順德、中山、珠海等等城市發展軸帶相連，離廣州、深圳、珠海三地都喺一個鐘頭車程以內，交通好方便。